title: 2006/526/ΕΚ: Απόφαση του Συμβουλίου, της  17ης Ιουλίου 2006 , για τις σχέσεις μεταξύ της Ευρωπαϊκής Κοινότητας, αφενός, και της Γροιλανδίας και του Βασιλείου της Δανίας, αφετέρου   (Κείμενο που παρουσιάζει ενδιαφέρον για τον ΕΟΧ)

text:
               29.7.2006

               EL

               Επίσημη Εφημερίδα της Ευρωπαϊκής Ένωσης

               L 208/28

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Ιουλίου 2006
   για τις σχέσεις μεταξύ της Ευρωπαϊκής Κοινότητας, αφενός, και της Γροιλανδίας και του Βασιλείου της Δανίας, αφετέρου
   (Κείμενο που παρουσιάζει ενδιαφέρον για τον ΕΟΧ)
   (2006/526/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 187,
   την πρόταση της Επιτροπής,
   Εκτιμώντας τα ακόλουθα:

               (1)

               Η συνθήκη για την τροποποίηση, όσον αφορά τη Γροιλανδία, των συνθηκών για την ίδρυση των Ευρωπαϊκών Κοινοτήτων (1) (εφεξής «η συνθήκη για τη Γροιλανδία»), η οποία άρχισε να ισχύει την 1η Φεβρουαρίου 1985 ορίζει ότι η συνθήκη για την ίδρυση της Ευρωπαϊκής Κοινότητας δεν εφαρμόζεται πλέον στη Γροιλανδία, αλλά ότι η Γροιλανδία, ως τμήμα κράτους μέλους, εφεξής συνδέεται με την Ευρωπαϊκή Κοινότητα ως μία από τις υπερπόντιες χώρες και εδάφη (ΥΧΕ).

               (2)

               Η συνθήκη για τη Γροιλανδία αναφέρει στο προοίμιό της ότι θα πρέπει να εισαχθούν ρυθμίσεις οι οποίες επιτρέπουν να διατηρηθούν στενοί και μόνιμοι δεσμοί μεταξύ Κοινότητας και Γροιλανδίας και να ληφθούν υπόψη τα αμοιβαία συμφέροντα, και ιδίως οι αναπτυξιακές ανάγκες της Γροιλανδίας και ότι οι ισχύουσες για τις ΥΧΕ ρυθμίσεις που ορίζονται στο τέταρτο μέρος της συνθήκης για την ίδρυση της Ευρωπαϊκής Κοινότητας παρέχουν ένα κατάλληλο πλαίσιο γι’ αυτές τις σχέσεις.

               (3)

               Σύμφωνα με το άρθρο 182 της συνθήκης για την ίδρυση της Ευρωπαϊκής Κοινότητας, σκοπός της σύνδεσης είναι η προώθηση της οικονομικής και κοινωνικής ανάπτυξης των ΥΧΕ και η δημιουργία στενών οικονομικών σχέσεων μεταξύ αυτών και της Κοινότητας στο σύνολό της. Σύμφωνα με το άρθρο 188 της συνθήκης για την ίδρυση της Ευρωπαϊκής Κοινότητας, οι διατάξεις των άρθρων 182 έως 187 εφαρμόζονται στη Γροιλανδία με την επιφύλαξη των ειδικών διατάξεων που περιέχονται στο πρωτόκολλο σχετικά με το ειδικό καθεστώς που εφαρμόζεται στη Γροιλανδία το οποίο προσαρτάται στη συνθήκη.

               (4)

               Οι διατάξεις για την εφαρμογή των αρχών που καθορίζονται στα άρθρα 182 έως 186 της συνθήκης ΕΚ ορίζονται στην απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των Υπερπόντιων Χωρών και Εδαφών με την Ευρωπαϊκή Κοινότητα («απόφαση για τη σύνδεση των Υπερπόντιων Χωρών και Εδαφών») (2), η οποία συνεχίζει να εφαρμόζεται στη Γροιλανδία υπό τους όρους που καθορίζονται στην απόφαση αυτή.

               (5)

               Στα συμπεράσματά του της 24ης Φεβρουαρίου 2003 για την ενδιάμεση αναθεώρηση του τέταρτου αλιευτικού πρωτοκόλλου μεταξύ της Ευρωπαϊκής Κοινότητας, της κυβέρνησης της Δανίας και της τοπικής κυβέρνησης της Γροιλανδίας, το Συμβούλιο της Ευρωπαϊκής Ένωσης συμφωνεί ότι είναι απαραίτητο να διευρυνθούν και να ενισχυθούν οι μελλοντικές σχέσεις μεταξύ της ΕΕ και της Γροιλανδίας, λαμβανομένης υπόψη της σημασίας του τομέα της αλιείας και των προβλημάτων διαρθρωτικής ανάπτυξης στη Γροιλανδία. Το Συμβούλιο εκφράζει επίσης τη δέσμευσή του να βασιστεί η μελλοντική σχέση της ΕΕ με τη Γροιλανδία μετά το 2006 σε μία συνολική εταιρική σχέση για την αειφόρο ανάπτυξη, που θα περιλαμβάνει ειδική αλιευτική συμφωνία, κατόπιν διαπραγματεύσεων με βάση τους γενικούς κανόνες και αρχές για ανάλογες συμφωνίες.

               (6)

               Στα ανωτέρω συμπεράσματά του το Συμβούλιο είναι της γνώμης ότι όσον αφορά το προσεχές δημοσιονομικό πλαίσιο της Ευρωπαϊκής Ένωσης, και λαμβανομένων υπόψη των αναγκών όλων των ΥΧΕ, οι μελλοντικές χρηματοδοτικές δεσμεύσεις έναντι της Γροιλανδίας πρέπει να καθοριστούν στο σημερινό τους επίπεδο, και ταυτόχρονα να λάβουν υπόψη άλλες επικρατούσες περιστάσεις και μία εύλογη ισορροπία μεταξύ των αμοιβαίων συμφερόντων —ιδίως των αναπτυξιακών αναγκών της Γροιλανδίας και των αναγκών της Ευρωπαϊκής Κοινότητας για συνεχή πρόσβαση στα αποθέματα ιχθύων που υπάρχουν στα ύδατα της Γροιλανδίας, σε πλαίσιο βιώσιμης εκμετάλλευσης— καθώς και των χρηματοδοτικών συνεισφορών που προέρχονται από άλλες πλευρές.

               (7)

               Η αλιευτική συμφωνία μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου, η οποία υπεγράφη στις Βρυξέλλες στις 13 Μαρτίου 1984 (3), και η οποία υπενθυμίζει το πνεύμα συνεργασίας που απορρέει από την απόφαση της Κοινότητας να χορηγήσει το καθεστώς του υπερπόντιου εδάφους στη Γροιλανδία, θα αντικατασταθεί από μια νέα αλιευτική συμφωνία την 1η Ιανουαρίου 2007.

               (8)

               Η κοινή δήλωση της Ευρωπαϊκής Κοινότητας, αφενός, και της τοπικής κυβέρνησης της Γροιλανδίας και της κυβέρνησης της Δανίας, αφετέρου, για την εταιρική σχέση μεταξύ Ευρωπαϊκής Κοινότητας και Γροιλανδίας, η οποία υπεγράφη στο Λουξεμβούργο στις 27 Ιουνίου 2006 (4) υπενθυμίζει τoυς στενoύς ιστoρικoύς, πoλιτικoύς, oικoνoμικoύς και πoλιτισμικoύς δεσμoύς μεταξύ της Κοινότητας και της Γροιλανδίας και τονίζει την ανάγκη να ενισχυθεί περισσότερο η εταιρική σχέση και συνεργασία τους στους τομείς που αφορά η απόφαση αυτή.

               (9)

               Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5),

         ΑΠΟΦΑΣΙΖΕΙ:
   ΜΕΡΟΣ ΠΡΩΤΟ
   ΓΕΝΙΚΕΣ ΔΙΑΤΑΞΕΙΣ ΓΙΑ ΤΙΣ ΣΧΕΣΕΙΣ ΜΕΤΑΞΥ ΚΟΙΝΟΤΗΤΑΣ ΚΑΙ ΓΡΟΙΛΑΝΔΙΑΣ
   Άρθρο 1
   Εταιρική σχέση
   1.   Με την επιφύλαξη της απόφασης 2001 /822/ΕΚ, η εταιρική σχέση μεταξύ Κοινότητας και Γροιλανδίας έχει ως στόχο κυρίως τη διεύρυνση και την ενίσχυση των σχέσεων μεταξύ Κοινότητας και Γροιλανδίας και τη συνεισφορά στη βιώσιμη ανάπτυξη της Γροιλανδίας.
   2.   Οι στόχοι αυτής της εταιρικής σχέσης είναι:

               α)

               η δημιουργία ενός πλαισίου για διάλογο·

               β)

               η επίτευξη κοινών στόχων με διαβουλεύσεις για τα θέματα κοινού ενδιαφέροντος, χάρη στις οποίες οι προσπάθειες συνεργασίας θα αποβούν όσο το δυνατόν πιο καρποφόρες με βάση τις προτεραιότητες και των δύο εταίρων·

               γ)

               η παροχή μιας βάσης για την οικονομική, χρηματοδοτική, επιστημονική, εκπαιδευτική και πολιτιστική συνεργασία που θα βασίζεται στις αρχές της αμοιβαίας ευθύνης και της αλληλοβοήθειας·

               δ)

               η συμβολή στην ανάπτυξη της Γροιλανδίας.

         Άρθρο 2
   Διαβουλεύσεις
   Η Κοινότητα, η Γροιλανδία και η Δανία προβαίνουν σε διαβουλεύσεις μεταξύ τους όσον αφορά τις αρχές, τις λεπτομέρειες των διαδικασιών και τα αποτελέσματα της εταιρικής σχέσης που θεσπίζει η παρούσα απόφαση.
   Άρθρο 3
   Διαχείριση
   Η εφαρμογή της παρούσας απόφασης πραγματοποιείται από την Επιτροπή και την τοπική κυβέρνηση της Γροιλανδίας, με βάση τους ρόλους και τις αρμοδιότητες του κάθε εταίρου που καθορίζονται στις συμφωνίες χρηματοδότησης κατ’ άρθρο 12 παράγραφος 2.
   ΜΕΡΟΣ ΔΕΥΤΕΡΟ
   ΣΥΝΕΡΓΑΣΙΑ ΓΙΑ ΤΗ ΒΙΩΣΙΜΗ ΑΝΑΠΤΥΞΗ ΤΗΣ ΓΡΟΙΛΑΝΔΙΑΣ
   Άρθρο 4
   Τομείς συνεργασίας
   Η συνεργασία στηρίζει τις τομεακές πολιτικές και στρατηγικές που διευκολύνουν την πρόσβαση σε παραγωγικές δραστηριότητες και πόρους, ιδίως στους παρακάτω τομείς:

               α)

               εκπαίδευση και κατάρτιση·

               β)

               ορυκτοί πόροι·

               γ)

               ενέργεια·

               δ)

               τουρισμός και πολιτισμός·

               ε)

               έρευνα·

               στ)

               ασφάλεια των τροφίμων.

         Άρθρο 5
   Αρχές
   1.   Η συνεργασία βασίζεται στην εταιρική σχέση και υλοποιείται σύμφωνα με τις στρατηγικές συνεργασίας που εγκρίνονται δυνάμει του άρθρου 6. Εξασφαλίζει δε ότι οι ροές των πόρων χορηγούνται κατά τρόπο προβλέψιμο και τακτικό, είναι ευέλικτη και προσαρμοσμένη στην κατάσταση της Γροιλανδίας.
   2.   Σύμφωνα με μια προσέγγιση εταιρικής σχέσης, οι δραστηριότητες συνεργασίας αποφασίζονται ύστερα από συνεννοήσεις μεταξύ της Επιτροπής, της τοπικής κυβέρνησης της Γροιλανδίας και της κυβέρνησης της Δανίας. Οι συνεννοήσεις βασίζονται στον πλήρη σεβασμό των οικείων θεσμικών, νομικών και δημοσιονομικών αρμοδιοτήτων κάθε εταίρου.
   Άρθρο 6
   Προγραμματισμός
   1.   Στο πλαίσιο της εταιρικής σχέσης, η τοπική κυβέρνηση της Γροιλανδίας αναλαμβάνει την ευθύνη για τον καθορισμό των τομεακών πολιτικών, περιλαμβανομένων των στρατηγικών και της εφαρμογής τους. Για να διασφαλισθεί η βιωσιμότητα των τομεακών πολιτικών και στρατηγικών, πραγματοποιούνται κατά περίπτωση στρατηγικές περιβαλλοντικές αξιολογήσεις.
   2.   Στο πλαίσιο της παρούσας απόφασης, η τοπική κυβέρνηση της Γροιλανδίας και η Επιτροπή συντάσσουν και εκδίδουν ένα ενδεικτικό έγγραφο προγραμματισμού για την αειφόρο ανάπτυξη της Γροιλανδίας (εφεξής «ΕΠΑΑ»), σύμφωνο με τις τομεακές πολιτικές που αναφέρονται στην παράγραφο 1.
   3.   Η τοπική κυβέρνηση της Γροιλανδίας είναι αρμόδια για:

               α)

               τη θέσπιση τομεακών πολιτικών·

               β)

               την παρακολούθηση και την αξιολόγηση των αποτελεσμάτων των τομεακών πολιτικών·

               γ)

               την εξασφάλιση της ενδεδειγμένης, ταχείας και αποτελεσματικής εκτέλεσης των στρατηγικών στο πλαίσιο των τομεακών πολιτικών·

               δ)

               την υποβολή εκθέσεων στην Επιτροπή σε ετήσια βάση για τα επιτεύγματα στο πλαίσιο των τομεακών πολιτικών.

         4.   Η Επιτροπή είναι αρμόδια να λαμβάνει την απόφαση ετήσιας χρηματοδότησης για τη συνολική πίστωση που αντιστοιχεί στο ΕΠΑΑ, σύμφωνα με τη διαδικασία που προβλέπεται στο άρθρο 10.
   Άρθρο 7
   Πεδίο χρηματοδότησης
   Στο πλαίσιο των τομεακών πολιτικών που έχει θεσπίσει η τοπική κυβέρνηση της Γροιλανδίας, χρηματοδοτική στήριξη μπορεί να παρέχεται στις ακόλουθες δραστηριότητες:

               α)

               μεταρρυθμίσεις και έργα συναφή με τις τομεακές πολιτικές·

               β)

               θεσμική ανάπτυξη, δημιουργία ικανοτήτων και ενσωμάτωση των περιβαλλοντικών πτυχών·

               γ)

               προγράμματα τεχνικής συνεργασίας.

         Άρθρο 8
   Επιλεξιμότητα για χρηματοδότηση
   Η τοπική κυβέρνηση της Γροιλανδίας πληροί τις προϋποθέσεις για χρηματοδοτική στήριξη στο πλαίσιο της παρούσας απόφασης.
   Άρθρο 9
   Μέτρα εφαρμογής
   Τα μέτρα που είναι αναγκαία για την εφαρμογή του παρόντος μέρους της απόφασης θεσπίζονται σύμφωνα με τη διαδικασία της διαχειριστικής επιτροπής που αναφέρεται στο άρθρο 10 παράγραφος 2 εντός τριών μηνών μετά την ημερομηνία κατά την οποία η παρούσα απόφαση αρχίζει να παράγει αποτελέσματα.
   Άρθρο 10
   Διαδικασία επιτροπής
   1.   Η Ευρωπαϊκή Επιτροπή επικουρείται από την επιτροπή Γροιλανδίας, εφεξής «η επιτροπή».
   2.   Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
   Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε τρεις μήνες.
   3.   Η επιτροπή θεσπίζει τον εσωτερικό της κανονισμό.
   Άρθρο 11
   Χρηματοδοτική ενίσχυση
   1.   Η χρηματοδοτική ενίσχυση της Κοινότητας για τους σκοπούς του παρόντος μέρους της απόφασης καλύπτει την περίοδο από 1ης Ιανουαρίου 2007 έως 31 Δεκεμβρίου 2013.
   2.   Η χρηματοδοτική ενίσχυση της Κοινότητας χορηγείται υπό μορφή δημοσιονομικής στήριξης.
   3.   Η υλοποίηση της χρηματοδοτικής ενίσχυσης της Κοινότητας θα πραγματοποιείται με άμεση κεντρική διαχείριση όπως ορίζεται στο άρθρο 53 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (6).
   Άρθρο 12
   Έλεγχοι
   1.   Η παρούσα απόφαση εφαρμόζεται σύμφωνα με τον κανονισμό (ΕΚ, Ευρατόμ) αριθ. 1605/2002. Συγκεκριμένα, η Γροιλανδία πρέπει να εφαρμόσει ένα αποτελεσματικό σύστημα ελέγχου. Η Γροιλανδία διενεργεί τακτικούς ελέγχους για να βεβαιώνεται ότι οι ενέργειες που θα χρηματοδοτηθούν από τον κοινοτικό προϋπολογισμό έχουν εκτελεσθεί ορθά. Εκτός από την ετήσια έκθεσή της για τα επιτεύγματα στο πλαίσιο των τομεακών πολιτικών, η Γροιλανδία υποβάλλει ετήσια δήλωση η οποία βεβαιώνει τη νομιμότητα και την κανονικότητα. Λαμβάνει δε τα ενδεδειγμένα μέτρα για την πρόληψη των παρατυπιών και της απάτης και, εάν κρίνεται αναγκαίο, ασκεί διώξεις για την ανάκτηση των αχρεωστήτως καταβληθέντων ποσών.
   2.   Οι λεπτομερείς υποχρεώσεις της τοπικής κυβέρνησης της Γροιλανδίας όσον αφορά τη διαχείριση των κοινοτικών κονδυλίων ορίζονται στις συμφωνίες χρηματοδότησης που έχουν συναφθεί με την Επιτροπή για την εφαρμογή της παρούσας απόφασης. Συγκεκριμένα, οι συμφωνίες χρηματοδότησης καθορίζουν τους τομεακούς δείκτες που αποτελούν το στόχο, τους όρους πληρωμής που πρέπει να πληρούνται και τις μεθόδους ελέγχου για την έκθεση σχετικά με την πρόοδο που έχει σημειωθεί ως προς τους τομεακούς δείκτες και σχετικά με το αν πληρούνται οι όροι πληρωμής.
   ΜΕΡΟΣ ΤΡΙΤΟ
   ΤΕΛΙΚΕΣ ΔΙΑΤΑΞΕΙΣ
   Άρθρο 13
   Αναθεώρηση
   Πριν από το τέλος Ιουνίου του 2010, η Κοινότητα, η τοπική κυβέρνηση της Γροιλανδίας και η κυβέρνηση της Δανίας πραγματοποιούν ενδιάμεση αναθεώρηση της εταιρικής σχέσης. Μετά την αναθεώρηση αυτή, η Επιτροπή προτείνει, εάν κρίνεται απαραίτητο, την τροποποίηση της παρούσας απόφασης.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει την 1η Ιανουαρίου 2007. Εφαρμόζεται έως τις 31 Δεκεμβρίου 2013.
   Άρθρο 15
   Δημοσίευση
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Ιουλίου 2006.

            Για το Συμβούλιο

            Ο Πρόεδρος

         E. TUOMIOJA

      (1)  ΕΕ L 29 της 1.2.1985, σ. 1.

      (2)  ΕΕ L 314 της 30.11.2001, σ. 1.

      (3)  ΕΕ L 29 της 1.2.1985, σ. 9.

      (4)  Βλέπε σελίδα 32 της παρούσας Επίσημης Εφημερίδας.

      (5)  ΕΕ L 184 της 17.7.1999, σ. 23.

      (6)  ΕΕ L 248 της 16.9.2002, σ. 1.
    ---documentbreak---

               29.7.2006

               EL

               Επίσημη Εφημερίδα της Ευρωπαϊκής Ένωσης

               L 208/32

         Κοινή δήλωση της Ευρωπαϊκής Κοινότητας, αφενός, και της τοπικής κυβέρνησης της Γροιλανδίας, αφετέρου, για τη σύναψη εταιρικής σχέσης μεταξύ της Ευρωπαϊκής Κοινότητας και της Γροιλανδίας
   1.   ΠΡΟΟΙΜΙΟ
   Η Ευρωπαϊκή Κοινότητα αφενός, και η τοπική κυβέρνηση της Γροιλανδίας και η κυβέρνηση της Δανίας, αφετέρου,

               —

               ορμώμενες από τους στενούς ιστορικούς, πολιτικούς, οικονομικούς και πολιτιστικούς δεσμούς μεταξύ Ευρώπης και Γροιλανδίας,

               —

               υπενθυμίζοντας τις στενές και μακροχρόνιες σχέσεις μεταξύ της Ευρωπαϊκής Κοινότητας και της Γροιλανδίας που θεσμοθετήθηκαν βάσει της συνθήκης της Γροιλανδίας το 1985 και συμφωνώντας ότι οι σχέσεις αυτές πρέπει να διατηρηθούν και επιβεβαιώνοντας ότι τα αμοιβαία συμφέροντα, ιδίως όσον αφορά τις ανάγκες της Γροιλανδίας σε θέματα ανάπτυξης, θα ληφθούν υπόψη από την Ευρωπαϊκή Κοινότητα στις πολιτικές της γενικότερα και στις σχέσεις της με τη Γροιλανδία ειδικότερα,

               —

               σημειώνοντας ότι το Συμβούλιο και η Ευρωπαϊκή Κοινότητα συμφώνησαν στις 24 Φεβρουαρίου 2003 ότι παράλληλα με τη συνεκτίμηση της σημασίας των προγραμμάτων αλιείας και διαρθρωτικής ανάπτυξης στη Γροιλανδία, πρέπει να διευρυνθούν και να ενισχυθούν οι μελλοντικές σχέσεις ΕΕ-Γροιλανδίας,

               —

               εκτιμώντας ότι η Ευρωπαϊκή Κοινότητα έχει διαρκές γεωστρατηγικό συμφέρον να αντιμετωπίζει τη Γροιλανδία, που αποτελεί μέρος κράτους μέλους, ως προνομιούχο γείτονα και να συμβάλλει στην ευμάρεια και στην οικονομική της ανάπτυξη,

               —

               εκτιμώντας ότι η Γροιλανδία είναι μια από τις υπερπόντιες χώρες και εδάφη (ΥΧΕ) που συνδέονται με την Ευρωπαϊκή Κοινότητα,

               —

               εκτιμώντας ότι η Ευρωπαϊκή Κοινότητα θα λάβει υπόψη τα συμφέροντα της Γροιλανδίας στο πλαίσιο του παραθύρου της Αρκτικής στην πολιτική της ΕΕ στη Βόρεια Διάσταση, συνεκτιμώντας την ιδιαίτερη σημασία του εύθραυστου φυσικού περιβάλλοντος της Γροιλανδίας και τις προκλήσεις που αντιμετωπίζει ο πληθυσμός της,

               —

               σημειώνοντας ότι για την Ευρωπαϊκή Κοινότητα, η διατήρηση της δραστηριότητας στα χωρικά ύδατα της Γροιλανδίας, αλιευτικών σκαφών που φέρουν τη σημαία ενός κράτους μέλους, διαδραματίζει σημαντικό ρόλο στην ορθή λειτουργία της κοινής αλιευτικής πολιτικής στο Βόρειο Ατλαντικό,

         αποφάσισαν να ενισχύσουν τις σχέσεις και τη συνεργασία ΕΕ-Γροιλανδίας βάσει ευρέως κοινών συμφερόντων προς το αμοιβαίο συμφέρον των λαών τους και να προσδώσουν στις αμοιβαίες σχέσεις τους μια μακροπρόθεσμη προοπτική.
   2.   ΚΟΙΝΟΙ ΣΤΟΧΟΙ
   Η Ευρωπαϊκή Κοινότητα και η Γροιλανδία δηλώνουν την πρόθεσή τους να ενισχύσουν την εταιρική τους σχέση και συνεργασία στους ακόλουθους τομείς:

               —

               συνεργασία ως προς τη βιώσιμη διαχείριση των αλιευτικών πόρων και του θαλάσσιου περιβάλλοντος καθώς και ως προς την παροχή αλιευτικών δυνατοτήτων για τα σκάφη των κρατών μελών της ΕΕ. Τα προαναφερόμενα είναι και θα παραμείνουν βασικός πυλώνας της εταιρικής σχέσης ΕΚ-Γροιλανδίας και θα εξακολουθήσουν να βασίζονται στην αλιευτική συμφωνία εταιρικής σχέσης ΕΚ-Γροιλανδίας και στα μεταγενέστερα πρωτόκολλά της,

               —

               συνεργασία στον τομέα της εκπαίδευσης και της κατάρτισης,

               —

               συνεργασία στο πλαίσιο των προσπαθειών της Γροιλανδίας να αναπτύξει την οικονομία της με βιώσιμο τρόπο, ιδίως στους τομείς των ορυκτών πόρων, του τουρισμού και του πολιτισμού,

               —

               συνεργασία στο πλαίσιο των προσπαθειών της ΕΚ για την αντιμετώπιση των κλιματικών αλλαγών και για την προώθηση της βιώσιμης ανάπτυξης στην περιοχή της Αρκτικής,

               —

               συνεργασία και κοινή επιστημονική έρευνα καθώς και πρακτική ανάπτυξη εναλλακτικών ενεργειακών πόρων,

               —

               από κοινού έρευνα και ανάπτυξη όσον αφορά θαλάσσια δρομολόγια στο βορρά και την αποκλειστική οικονομική ζώνη της Γροιλανδίας.

         Από την πλευρά της η Ευρωπαϊκή Κοινότητα, δηλώνει ότι:

               —

               λαμβάνοντας υπόψη τους στόχους που προβλέπει η συνθήκη της Γροιλανδίας που τέθηκε σε ισχύ την 1η Φεβρουαρίου 1985 και τις στενές και αμοιβαία επωφελείς σχέσεις Γροιλανδίας – Ευρωπαϊκής Ένωσης κατά την τελευταία εικοσαετία,

               —

               σημειώνοντας τη γεωστρατηγική σημασία της Γροιλανδίας ειδικότερα στο πλαίσιο του παραθύρου της Αρκτικής στην πολιτική της ΕΕ στη Βόρεια Διάσταση,

               —

               εκτιμώντας τη σημασία της Γροιλανδίας ως εταίρου υπεύθυνου για τη διαχείριση και προστασία του περιβάλλοντος και των φυσικών πόρων, περιλαμβανομένων των αλιευτικών πόρων,

         επιθυμεί να αναπτύξει τη συνεργασία της με τη Γροιλανδία κατά την επόμενη επταετία βάσει μιας διττής εταιρικής σχέσης που συνίσταται σε μια αλιευτική συμφωνία εταιρικής σχέσης, λαμβάνοντας υπόψη τις τρέχουσες αλιευτικές δυνατότητες που διαθέτει η Ευρωπαϊκή Κοινότητα στα ύδατα της Γροιλανδίας και τη συνολική συνεργασία σε τομείς εκτός της αλιείας, συνεκτιμώντας το καθεστώς ΥΧΕ της Γροιλανδίας,
   επιθυμεί επίσης να εξασφαλίσει τη συνέχιση της δέσμευσης των κονδυλίων του κοινοτικού προϋπολογισμού για τη συνεργασία με τη Γροιλανδία, στα ίδια επίπεδα με τα προηγούμενα έτη, βάσει αυτής της διττής εταιρικής σχέσης.
   3.   ΕΦΑΡΜΟΓΗ ΤΗΣ ΕΤΑΙΡΙΚΗΣ ΣΧΕΣΗΣ
   Για να επιτύχουν τους κοινούς στόχους τους και να αναπτύξουν τη συνεργασία τους, η Ευρωπαϊκή Κοινότητα και η Γροιλανδία θα ενημερώνονται και θα προβαίνουν σε αμοιβαίες διαβουλεύσεις όσον αφορά τους τομείς που αφορούν την παρούσα εταιρική σχέση και οιουσδήποτε άλλους τομείς για τους οποίους οι δύο πλευρές έχουν συμφωνήσει αμοιβαία βάσει της παρούσας δήλωσης.
   Τα προαναφερόμενα μέρη εκτιμούν ότι:

               —

               όσον αφορά την εφαρμογή του μέρους της συνολικής εταιρικής σχέσης που δεν αφορά την αλιευτική συμφωνία εταιρικής σχέσης, η Ευρωπαϊκή Κοινότητα και η Γροιλανδία εκτιμούν ότι οι ρυθμίσεις που βασίζονται στη σύνδεση της Γροιλανδίας με την Ευρωπαϊκή Κοινότητα ως ΥΧΕ αποτελούν κατάλληλο πλαίσιο για την αντιμετώπιση των αναγκών της Γροιλανδίας και για τη μέριμνα όσον αφορά τις ειδικές της ανάγκες εάν λάβουμε υπόψη την εξαιρετικά περιφερειακή της θέση, τις ακραίες καιρικές συνθήκες και την ιστορική της κληρονομιά,

               —

               η Ευρωπαϊκή Κοινότητα και η Γροιλανδία εκτιμούν ότι η συνεργασία τους πρέπει να αναπτυχθεί σε τομείς που περιλαμβάνουν την εκπαίδευση, την ασφάλεια των προϊόντων και την ανάπτυξη των πόρων που είναι δυνατόν να συμβάλουν στη βιώσιμη ανάπτυξη της οικονομίας της Γροιλανδίας και να αποκαταστήσουν τα διαρθρωτικά της προβλήματα,

               —

               η Ευρωπαϊκή Κοινότητα και η Γροιλανδία εκτιμούν επίσης ότι πρέπει να αναπτυχθεί και επιστημονική συνεργασία όσον αφορά τους νέους ενεργειακούς πόρους καθώς και τις κλιματικές αλλαγές. Η συνεργασία αυτή θα περιλαμβάνει επίσης την επιστημονική έρευνα όσον αφορά την αποκλειστική οικονομική ζώνη της Γροιλανδίας, λαμβάνοντας υπόψη μελλοντικές εξελίξεις στα θαλάσσια δρομολόγια.

         Η Ευρωπαϊκή Κοινότητα προτίθεται να συνεχίσει στο μέλλον τη συνεργασία με τη Γροιλανδία σε τομείς εκτός της αλιείας, σύμφωνα με απόφαση του Συμβουλίου που ελήφθη βάσει του άρθρου 187 ΕΚ για τη συμπερίληψη χρηματοδότησης μέσω ετήσιας χρηματοοικονομικής στήριξης από τον προϋπολογισμό μέγιστου ύψους 25 εκατ. ευρώ βάσει των προβλεπόμενων δημοσιονομικών προοπτικών για το 2007-2013.
   Και οι δύο πλευρές έχουν την πεποίθηση ότι η εταιρική τους σχέση θα επωφεληθεί σημαντικά από την αμοιβαία γνώση και κατανόηση που θα αποκτηθεί μέσω της πλήρους χρήσης όλων των υφιστάμενων συμβουλευτικών φόρουμ και ιδίως μέσω του τακτικού διαλόγου και των διαβουλεύσεων, εφόσον ενδείκνυται, μεταξύ αξιωματούχων από τις δύο πλευρές.
   Στο παρόν πλαίσιο η Γροιλανδία προτίθεται να υποβάλει έκθεση στο τέλος κάθε έτους σχετικά με την πρόοδο που έχει σημειωθεί όσον αφορά την εκπλήρωση των προαναφερόμενων στόχων. Πριν από τα τέλη του Ιουνίου 2010 η Ευρωπαϊκή Κοινότητα και η Γροιλανδία θα προχωρήσουν σε συνολική μεσοπρόθεσμη επανεξέταση της εταιρικής τους σχέσης.

      Hecho en Luxemburgo, el veintisiete de junio de dos mil seis.
      V Lucemburku dne dvacátého sedmého června dva tisíce šest.
      Udfærdiget i Luxembourg den syvogtyvende juni to tusind og seks.
      Geschehen zu Luxemburg am siebenundzwanzigsten Juni zweitausendsechs.
      Kahe tuhande kuuenda aasta juunikuu kahekümne seitsmendal päeval Luxembourgis.
      Λουξεμβούργο, είκοσι επτά Ιουνίου δύο χιλιάδες έξι.
      Done at Luxembourg, on the twenty-seventh day of June, in the year two thousand and six.
      Fait à Luxembourg, le vingt-sept juin deux mille six.
      Fatto a Lussemburgo, addì ventisette giugno duemilasei.
      Luksemburgā, divtūkstoš sestā gada divdesmit septītajā jūnijā.
      Priimta du tūkstančiai šeštų metų birželio dvidešimt septintą dieną Liuksemburge.
      Kelt Luxembourgban, a kettőezer-hatodik év június havának huszonhetedik napján.
      Magħmul fil-Lussemburgu, fis-sebgħa u għoxrin jum ta' Gunju tas-sena elfejn u sitia.
      Gedaan te Luxemburg, de zevenentwintigste juni tweeduizend zes.
      Sporządzono w Luksemburgu dnia dwudziestego siódmego czerwca roku dwutysięcznego szóstego.
      Feito no Luxemburgo, em vinte e sete de Junho de dois mil e seis.
      V Luxemburgu dňa dvadsiateho siedmeho júna dvetisícšesť.
      V Luxembourgu, sedemindvajsetega junija leta dva tisoč šest.
      Tehty Luxemburgissa kahdentenakymmenentenäseitsemäntenä päivänä kesäkuuta vuonna kaksituhattakuusi.
      Som skedde i Luxemburg den tjugosjunde juni tjugohundrasex.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Europai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de Dinamarca
         Za vládu Dánska
         For den danske regering
         Für die Regierung Dänemarks
         Taani valitsuse ja nimel
         Για την Κυβέρνηση της Δανίας
         For the Government of Denmark
         Pour le gouvernement du Danemark
         Per il governo della Danimarca
         Dānijas valdības vārdā
         Danijos Vyriausybės vardu
         Dánia kormánya részéről
         Għall-Gvern tad-Danimarka
         Voor de Regering van Denemarken
         W imieniu Rządu Danii
         Pelo Governo da Dinamarca
         Za vládu Dánska
         Za vlado Danske
         Tanskan hallituksen puolesta
         På Danmarks regerings vägnar

         Por el Gobierno local de Groenlandia
         Za místní vládu Grónska
         For det grønlandske landsstyre
         Für die örtliche Regierung Grönlands
         Gröönimaa kohaliku valitsuse nimel
         Για την Τοπική Κυβέρνηση της Γροιλανδίας
         For the Home Rule Government of Greenland
         Pour le gouvernement local du Groenland
         Per il governo locale della Groenlandia
         Grenlandes pašvaldības vārdā
         Grenlandijos vietinės Vyriausybės vardu
         Grönland Önkormányzata részéről
         Għall-Gvern Lokali tal-Groenlandja
         Voor de Plaatselijke Regering van Groenland
         W imieniu Rządu Lokalnego Grenlandii
         Pelo Governo local da Gronelândia
         Za miestnu vládu Grónska
         Za lokalno vlado Grenlandije
         Grönlannin maakuntahallituksen puolesta
         På Grönlands lokala regerings vagnar


title: 2009/400/ΕΚ: Απόφαση του Συμβουλίου, της 12ης Μαΐου 2009 , για την εκδήλωση Πολιτιστική Πρωτεύουσα της Ευρώπης το 2012

text:
               26.5.2009

               EL

               Επίσημη Εφημερίδα της Ευρωπαϊκής Ένωσης

               L 127/9

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Μαΐου 2009
   για την εκδήλωση «Πολιτιστική Πρωτεύουσα της Ευρώπης» το 2012
   (2009/400/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση αριθ. 1622/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τη θέσπιση κοινοτικής δράσης όσον αφορά την εκδήλωση «Πολιτιστική πρωτεύουσα της Ευρώπης» για τα έτη 2007 έως 2019 (1), και ιδίως το άρθρο 14,
   την έκθεση της επιτροπής επιλογής, της 5ης Νοεμβρίου 2008, που υποβλήθηκε στην Επιτροπή, το Ευρωπαϊκό Κοινοβούλιο και το Συμβούλιο σύμφωνα με το άρθρο 14 παράγραφος 2 της απόφασης αριθ. 1622/2006/ΕΚ,
   Εκτιμώντας ότι τα κριτήρια του άρθρου 14 παράγραφος 3 της απόφασης αριθ. 1622/2006/ΕΚ ικανοποιούνται πλήρως,
   Έχοντας υπόψη τη σύσταση της Επιτροπής της 8ης Απριλίου 2009,
   ΑΠΟΦΑΣΙΖΕΙ:
   Άρθρο μόνο
   Οι πόλεις Guimarães και Maribor ορίζονται «Πολιτιστικές πρωτεύουσες της Ευρώπης 2012» σύμφωνα με το άρθρο 14 της απόφασης αριθ. 1622/2006/ΕΚ.

      Βρυξέλλες, 12 Μαΐου 2009.

            Για το Συμβούλιο

            Ο Πρόεδρος

         M. KOPICOVÁ

      (1)  ΕΕ L 304 της 3.11.2006, σ. 1.


title: 2009/604/ΕΚ: Απόφαση της Επιτροπής, της 7ης Αυγούστου 2009 , σχετικά με τη χρηματοδοτική συνεισφορά της Κοινότητας για το 2009, για ένα διετές πιλοτικό σχέδιο για την ποιότητα του αέρα στα σχολεία

text:
               8.8.2009

               EL

               Επίσημη Εφημερίδα της Ευρωπαϊκής Ένωσης

               L 206/16

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 7ης Αυγούστου 2009
   σχετικά με τη χρηματοδοτική συνεισφορά της Κοινότητας για το 2009, για ένα διετές πιλοτικό σχέδιο για την ποιότητα του αέρα στα σχολεία
   (2009/604/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (1), και ιδίως το άρθρο 49 παράγραφος 6 στοιχεία α) και β) και το άρθρο 75 παράγραφος 2,
   τον κανονισμό (ΕΚ, Ευρατόμ) αριθ. 2342/2002 του Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 90,
   Εκτιμώντας τα εξής:

               (1)

               Ο γενικός προϋπολογισμός της Ευρωπαϊκής Ένωσης για το δημοσιονομικό έτος 2009 περιέχει τη γραμμή προϋπολογισμού 17 03 09 – πιλοτικό σχέδιο για τη σύνθετη έρευνα για την υγεία, το περιβάλλον, τις μεταφορές και την κλιματική αλλαγή (HETC) – βελτίωση του εσωτερικού και του εξωτερικού αέρα.

               (2)

               Σύμφωνα με το άρθρο 49 παράγραφος 1 του κανονισμού (ΕΚ, Ευρατόμ) αριθ. 1605/2002 (εφεξής «ο δημοσιονομικός κανονισμός»), πρέπει πρώτα να υιοθετηθεί μια βασική πράξη και μετά να μπορούν να εκτελεστούν οι πιστώσεις που εγγράφονται στον προϋπολογισμό για οποιαδήποτε δράση των Κοινοτήτων ή της Ευρωπαϊκής Ένωσης.

               (3)

               Σύμφωνα με το άρθρο 49 παράγραφος 6 στοιχεία α) και β) του δημοσιονομικού κανονισμού, κατά παρέκκλιση από το άρθρο 49 παράγραφος 1, οι πιστώσεις που αφορούν δοκιμαστικά σχέδια πειραματικού χαρακτήρα με σκοπό τη διερεύνηση της σκοπιμότητας και της χρησιμότητας μιας ενέργειας και οι πιστώσεις που αφορούν προπαρασκευαστικές ενέργειες στους τομείς εφαρμογής της συνθήκης ΕΚ με σκοπό την προετοιμασία των προτάσεων για την έγκριση των μελλοντικών κοινοτικών ενεργειών, μπορούν να εκτελούνται χωρίς βασική πράξη με την προϋπόθεση ότι οι χρηματοδοτούμενες ενέργειες εμπίπτουν στην κοινοτική αρμοδιότητα ή τη δραστηριότητα της Ευρωπαϊκής Ένωσης.

               (4)

               Σύμφωνα με το άρθρο 75 παράγραφος 2 του δημοσιονομικού κανονισμού, της αναλήψεως δαπάνης προηγείται απόφαση χρηματοδότησης που εκδίδεται από το όργανο ή από τις αρχές τις οποίες εξουσιοδοτούν τα όργανα.

               (5)

               Σύμφωνα με το άρθρο 90 παράγραφος 2 του κανονισμού (ΕΚ, Ευρατόμ) αριθ. 2342/2002 (εφεξής «οι λεπτομερείς κανόνες για την εφαρμογή του δημοσιονομικού κανονισμού»), οσάκις η χρησιμοποίηση των αντίστοιχων πιστώσεων προβλέπεται σε ετήσιο πρόγραμμα εργασίας το οποίο συνιστά επαρκώς λεπτομερές πλαίσιο, αυτό το πρόγραμμα εργασίας θεωρείται ως απόφαση χρηματοδότησης για τις αντίστοιχες επιχορηγήσεις και δημόσιες συμβάσεις.

               (6)

               Η δημοσιονομική αρχή έχει προβλέψει συγκεκριμένη χρηματοδότηση στον προϋπολογισμό της ΕΕ για το 2009, δηλαδή στη γραμμή προϋπολογισμού 17 03 09, για ένα πιλοτικό σχέδιο για τη σύνθετη έρευνα για την υγεία, το περιβάλλον, τις μεταφορές και την κλιματική αλλαγή (HETC) – βελτίωση του εσωτερικού και του εξωτερικού αέρα.

               (7)

               Είναι σκόπιμο να εγκριθεί το ετήσιο πρόγραμμα εργασίας για το πιλοτικό σχέδιο σχετικά με τη σύνθετη έρευνα για την υγεία, το περιβάλλον, τις μεταφορές και την κλιματική αλλαγή (HETC) – βελτίωση του εσωτερικού και του εξωτερικού αέρα, που θα αποτελέσουν την απόφαση χρηματοδότησης για εκείνο το σχέδιο κατά την έννοια του άρθρου 75 του δημοσιονομικού κανονισμού και του άρθρου 90 των λεπτομερών κανόνων για την εφαρμογή του δημοσιονομικού κανονισμού,

         ΑΠΟΦΑΣΙΖΕΙ:
   Άρθρο 1
   Το πρόγραμμα εργασίας που καθορίζεται στο παράρτημα εγκρίνεται και χρηματοδοτείται μέσω της γραμμής προϋπολογισμού 17 03 09 του γενικού προϋπολογισμού της Ευρωπαϊκής Ένωσης για το δημοσιονομικό έτος 2009, μέχρι ένα μέγιστο ποσό ύψους 4 000 000 ευρώ.
   Άρθρο 2
   Η παρούσα απόφαση αποτελεί απόφαση χρηματοδότησης κατά την έννοια του άρθρου 75 του δημοσιονομικού κανονισμού και του άρθρου 90 των λεπτομερών κανόνων για την εφαρμογή του δημοσιονομικού κανονισμού.
   Ο γενικός διευθυντής για την υγεία και τους καταναλωτές είναι υπεύθυνος για την εφαρμογή της.

      Βρυξέλλες, 7 Αυγούστου 2009.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 248 της 16.9.2002, σ. 1.

      (2)  ΕΕ L 357 της 31.12.2002, σ. 1.

      ΠΑΡΑΡΤΗΜΑ

         Πιλοτικό σχέδιο για τη σύνθετη έρευνα για την υγεία, το περιβάλλον, τις μεταφορές και την κλιματική αλλαγή (HETC) — βελτίωση του εσωτερικού και του εξωτερικού αέρα (γραμμή προϋπολογισμού 17 03 09)

      1.   ΕΙΣΑΓΩΓΗ
      1.1.   Γραμμή προϋπολογισμού: 17 03 09

      1.2.   Βασική πράξη

      Πιλοτικό σχέδιο κατά την έννοια του άρθρου 49 παράγραφος 6 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (1), όπως τροποποιήθηκε τελευταία από τον κανονισμό (ΕΚ) αριθ. 1525/2007 του Συμβουλίου, της 17ης Δεκεμβρίου 2007 (2).
      1.3.   Γενικοί στόχοι του πιλοτικού σχεδίου

      Η δημοσιονομική αρχή έχει παράσχει στην Επιτροπή πίστωση για τη χρηματοδότηση ενός πιλοτικού σχεδίου που αποσκοπεί να επεκτείνει τις γνώσεις μας σχετικά με την εσωτερική ποιότητα του αέρα στα σχολεία και στις εγκαταστάσεις φροντίδας των παιδιών.
      Στο παρελθόν είχε δοθεί λιγότερη προσοχή στην εσωτερική ποιότητα του αέρα από την άποψη της έρευνας σε σχέση με την ποιότητα του εξωτερικού αέρα, ακόμα κι αν η έρευνα στους εξωτερικούς χώρους εφαρμόζεται, σε ορισμένες περιπτώσεις και στους εσωτερικούς. Επίσης, υπάρχει ήδη ένα ολοκληρωμένο πλαίσιο νομοθεσίας σχετικά με τον εξωτερικό αέρα, ενώ ο κανονισμός για τον εσωτερικό αέρα αποτελείται από διάσπαρτες πρωτοβουλίες και νομοθετικά μέτρα. Επιπλέον, ο εσωτερικός αέρας στα σχολεία δεν έχει μελετηθεί εκτενώς σε σχέση με τον εσωτερικό αέρα σε άλλα εσωτερικά περιβάλλοντα. Δεδομένου ότι περίπου το 20 % των πολιτών της ΕΕ περνούν μεγάλο χρονικό διάστημα κάθε ημέρα στα σχολεία και ότι τα κρούσματα άσθματος και άλλων αναπνευστικών νόσων αυξάνονται με γοργούς ρυθμούς στην Ευρώπη, ειδικά για τα παιδιά, το σχέδιο προορίζεται να:

                  —

                  προσδιορίσει και να αναλύσει τα προβλήματα εσωτερικού αέρα στα σχολεία, με επίκεντρο τον εξαερισμό, την κατασκευή του κτιρίου, τη συντήρηση και τον καθαρισμό,

                  —

                  αξιολογήσει την αποτελεσματικότητα του κατάλληλου εξαερισμού για τη μείωση της ατμοσφαιρικής μόλυνσης στις σχολικές εγκαταστάσεις,

                  —

                  αξιολογήσει τον αντίκτυπο της κλιματικής αλλαγής (αυξημένη συχνότητα του καύσωνα, του ψύχους και των περιβαλλοντικών ατμοσφαιρικών ρύπων) στα σχολεία όσον αφορά την υγεία των παιδιών,

                  —

                  αξιολογήσει τον αντίκτυπο των μέτρων για τη μείωση της ρύπανσης του εξωτερικού αέρα, συμπεριλαμβανομένων των μέτρων που λαμβάνονται βραχυπρόθεσμα για την εσωτερική ποιότητα του αέρα στα σχολεία και για την έκθεση των παιδιών στα σχολικά περιβάλλοντα,

                  —

                  παρέχει κατάλληλες συστάσεις για την αντιμετώπιση των προβλημάτων που αφορούν τον εσωτερικό αέρα στα σχολικά περιβάλλοντα.

            1.4.   Συγκεκριμένες προτεραιότητες για το 2009

                  1.

                  Πραγματοποίηση εσωτερικών μετρήσεων στα σχολεία, προκειμένου να παραχθούν νέα στοιχεία όσον αφορά τις συγκεντρώσεις των βασικών εσωτερικών ρύπων στα σχολεία.

                  2.

                  Εκτίμηση του συσχετισμού των μεταφορών (κίνηση) και του αντικτύπου της κλιματικής αλλαγής στα σχολικά περιβάλλοντα.

                  3.

                  Αξιολόγηση των επιπτώσεων για την υγεία της έκθεσης σε ατμοσφαιρικούς ρύπους των εσωτερικών χώρων για τα παιδιά και υποβολή συστάσεων για την πρόληψη και τη μείωση των αναπνευστικών νόσων μέσω της βελτίωσης της ποιότητας του σχολικού περιβάλλοντος και άλλων σχετικών μέτρων.

                  4.

                  Συστηματική κατανομή από τις επιμέρους πηγές των εσωτερικών ατμοσφαιρικών ρύπων στα σχολικά περιβάλλοντα σε ποσοτικούς όρους. Ο προσδιορισμός των κύριων πηγών θα βοηθούσε στον μετριασμό τους. Σε αυτό το πλαίσιο, ο εμπλουτισμός των γνώσεων για τις εκπομπές χημικών ουσιών από τα καταναλωτικά προϊόντα και τα οικοδομικά υλικά αποτελεί προτεραιότητα.

                  5.

                  Μελέτη των μηχανισμών της χημικής και βιοχημικής διάδρασης στα μίγματα εσωτερικού αέρα που βρίσκονται συνήθως στα σχολεία και στα διαφορετικά γεωγραφικά πλάτη και ανάπτυξη της μεθοδολογίας για την καλύτερη ενημέρωση σχετικά με τη διαδικασία εκτίμησης του κινδύνου για την υγεία όσον αφορά τον αντίκτυπο αυτών των διαδράσεων στον τελικό κίνδυνο για την υγεία.

                  6.

                  Με βάση τα παραπάνω, εκπόνηση ευρωπαϊκών κατευθυντήριων γραμμών για υγιή ευρωπαϊκά σχολεία.

            Στο παρελθόν έχουν ήδη υποστηριχθεί από την Επιτροπή και το Κοινοβούλιο δύο σχέδια για το ίδιο θέμα:

                  —

                  Το 2001, η Επιτροπή υποστήριξε ένα σχέδιο για την αναπνευστική υγεία στα σχολεία σε πέντε ευρωπαϊκές πόλεις στη Δανία, στη Γαλλία, στην Ιταλία, στη Νορβηγία και τη Σουηδία. Τα συμπεράσματα του σχεδίου αποκάλυψαν κοινά προβλήματα, όπως ο ανεπαρκής εξαερισμός, η υψηλή παρουσία σωματιδίων, μούχλας και αλλεργιογόνων. Η Επιτροπή κατέληξε στο συμπέρασμα ότι μια παρόμοια μελέτη που καλύπτει όλα τα κράτη μέλη θα ήταν εξαιρετικά σημαντική (3).

                  —

                  Το 2008, υποβλήθηκε επίσημα ένα πιλοτικό σχέδιο για την έκθεση σε χημικές ουσίες εσωτερικού αέρα και τους πιθανούς κινδύνους για την υγεία, το οποίο χρηματοδοτήθηκε από το Ευρωπαϊκό Κοινοβούλιο. Η ανάλυσή του περιέλαβε επίσης σχολεία και παιδικούς σταθμούς σε πόλεις σε επιλεγμένα κράτη μέλη της ΕΕ. Τα βασικά συμπεράσματα δίνουν έμφαση στην ανάγκη για περαιτέρω έρευνα με σκοπό να αντιμετωπιστεί το ζήτημα της επιβάρυνσης της δημόσιας υγείας λόγω της ρύπανσης του εσωτερικού αέρα (ειδικότερα στα εσωτερικά περιβάλλοντα όπου τα παιδιά μένουν συχνά, π.χ. σχολεία και παιδικοί σταθμοί) στην Ευρωπαϊκή Ένωση (4).

                  —

                  Το 2009, λαμβάνοντας υπόψη τον διαθέσιμο προϋπολογισμό, συνήχθη το συμπέρασμα ότι το πιλοτικό σχέδιο πρέπει να έχει ευρύτερη γεωγραφική κάλυψη στα κράτη μέλη της ΕΕ, με ιδιαίτερη έμφαση στα νέα κράτη μέλη. Οι υποψήφιες χώρες και οι χώρες της κεντρικής και ανατολικής Ευρώπης πρόκειται επίσης να περιληφθούν. Ο στόχος είναι να εκπονηθούν κατευθυντήριες γραμμές για τα μέτρα αποκατάστασης για να καλυφθεί ένα ευρύτερο φάσμα καταστάσεων στην Ευρώπη.

                  —

                  Το πιλοτικό σχέδιο πρέπει να στηριχθεί σε προηγούμενα σχέδια και να δημιουργήσει συνέργια με τα υπάρχοντα προγράμματα στον τομέα (π.χ. HITEA) (5).

            2.   ΕΙΔΟΣ ΟΙΚΟΝΟΜΙΚΗΣ ΕΝΙΣΧΥΣΗΣ: ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ
      2.1.   Κατανομή των πόρων μεταξύ των δράσεων/ενεργειών που πρέπει να υλοποιηθούν (πρβλ. τμήματα παρακάτω)

      Συνολικό διαθέσιμο ποσό: 4 000 000 ευρώ. Θα ανατεθεί ενιαία σφαιρική σύμβαση παροχής υπηρεσιών ως αποτέλεσμα δημόσιας πρόσκλησης υποβολής προσφορών.
      2.2.   Αναμενόμενα αποτελέσματα των ενεργειών προς υποστήριξη

      Ο στόχος της πρόσκλησης υποβολής προσφορών είναι να αποκτηθεί περισσότερη γνώση για τον εσωτερικό αέρα των σχολείων, δεδομένου ότι τα παιδιά, που είναι ιδιαίτερα ευάλωτα στους ρύπους, περνούν το μεγαλύτερο μέρος του χρόνου τους στα σχολικά περιβάλλοντα. Επιπλέον, ο στόχος της μελέτης είναι να συγκεντρωθούν γνώσεις για τις πολυάριθμες καταστάσεις που θα μπορούσαν να προκύψουν στις σχολικές εγκαταστάσεις σε όλη την Ευρώπη. Η μελέτη θα παράσχει, στη συνέχεια, κατευθυντήριες γραμμές με στόχο την κάλυψη διάφορων καταστάσεων ενόψει της δημιουργίας υγιούς σχολικού περιβάλλοντος.
      2.3.   Ενδεικτικό χρονοδιάγραμμα

                  Πρόσκληση υποβολής προσφορών

                  Μέχρι το τέλος του 1ου εξαμήνου 2009

                  Επιλογή και υπογραφή της σύμβασης

                  Μέχρι το τέλος του 2009

         (1)  ΕΕ L 248 της 16.9.2002, σ. 1.

         (2)  ΕΕ L 343 της 27.12.2007, σ. 9.

         (3)  http://ec.europa.eu/health/ph_projects/2002/pollution/pollution_2002_04_en.htm

         (4)  http://www.bookshop.europa.eu/eubookshop/download.action?fileName=LBNA23087ENC_002.pdf&eubphfUid=582569&catalogNbr=LB-NA-23087-EN-C

         (5)  HITEA: Επιπτώσεις των εσωτερικών ρύπων στην υγεία: Ενσωμάτωση των μικροβιακών, τοξικολογικών και επιδημιολογικών προσεγγίσεων (http://www.hitea.eu/)


title: Απόφαση (Ευρατόμ) 2016/852 του Συμβουλίου, της 12ης Μαΐου 2016, για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και του Τουρκμενιστάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κροατίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Ρουμανίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση

text:
               31.5.2016

               EL

               Επίσημη Εφημερίδα της Ευρωπαϊκής Ένωσης

               L 142/1

         ΑΠΌΦΑΣΗ (Ευρατόμ) 2016/852 ΤΟΥ ΣΥΜΒΟΥΛΊΟΥ
   της 12ης Μαΐου 2016
   για την έγκριση της σύναψης από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και του Τουρκμενιστάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κροατίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Ρουμανίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερη παράγραφος,
   Έχοντας υπόψη τη σύσταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 των πράξεων προσχώρησης του 2003 του 2005 και του 2011 η προσχώρηση σε συμφωνία που υπογράφεται ή συνάπτεται από τα κράτη μέλη και την Ένωση με τρίτες χώρες ή διεθνείς οργανισμούς πρέπει να εγκριθεί με τη σύναψη πρωτοκόλλου της συμφωνίας. Σύμφωνα με το εν λόγω άρθρο, για τέτοια προσχώρηση εφαρμόζεται η απλοποιημένη διαδικασία, βάσει της οποίας το πρωτόκολλο συνάπτεται από το Συμβούλιο, που αποφασίζει ομόφωνα εξ ονόματος των κρατών μελών, και από τις ενδιαφερόμενες τρίτες χώρες.

               (2)

               Στις 8 Δεκεμβρίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος των Κοινοτήτων και των κρατών μελών τους, με το Τουρκμενιστάν προκειμένου να συναφθεί πρωτόκολλο στη συμφωνία εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και του Τουρκμενιστάν, αφετέρου (η «συμφωνία»), ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ένωση.

               (3)

               Στις 23 Οκτωβρίου 2006, το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος των Κοινοτήτων και των κρατών μελών τουςς, με το Τουρκμενιστάν προκειμένου να συναφθεί πρωτόκολλο στη συμφωνία, ώστε να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στην Ένωση.

               (4)

               Στις 14 Σεπτεμβρίου 2012, το Συμβούλιο εξουσιοδότησε την Επιτροπή να αρχίσει διαπραγματεύσεις για την προσαρμογή των συμφωνιών που έχουν υπογραφεί ή συναφθεί μεταξύ της Ένωσης ή της Ένωσης και των κρατών μελών της και ενός ή περισσοτέρων τρίτων χωρών ή διεθνών οργανισμών, ενόψει της προσχώρησης της Δημοκρατίας της Κροατίας στην Ένωση.

               (5)

               Οι διαπραγματεύσεις με το Τουρκμενιστάν ολοκληρώθηκαν επιτυχώς με τη μονογραφή ενός πρωτοκόλλου στη συμφωνία ώστε να ληφθεί υπόψη η προσχώρηση της Δημοκρατίας της Βουλγαρίας, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κροατίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Ρουμανίας, της Δημοκρατίας της Σλοβενίας και της Σλοβακικής Δημοκρατίας στην Ένωση («το πρωτόκολλο»).

               (6)

               Η υπογραφή και η σύναψη του πρωτοκόλλου υπόκεινται σε χωριστή διαδικασία όσον αφορά τα θέματα που εμπίπτουν στην αρμοδιότητα της Ένωσης και των κρατών μελών της,

               (7)

               Η σύναψη του πρωτοκόλλου από την Επιτροπή θα πρέπει να εγκριθεί όσον αφορά τα θέματα που εμπίπτουν στην αρμοδιότητα της Ευρωπαϊκής Κοινότητας Ατομικής Ενέργειας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η σύναψη από την Ευρωπαϊκή Επιτροπή, εξ ονόματος της Ευρωπαϊκής Κοινότητας Ατομικής Ενέργειας, του πρωτοκόλλου της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και του Τουρκμενιστάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κροατίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Ρουμανίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση (1).
   Άρθρο 2
   Η παρούσα απόφαση τίθεται σε ισχύ την ημερομηνία της έγκρισής της.

      Βρυξέλλες, 12 Μαΐου 2016.

            Για το Συμβούλιο

            Η Πρόεδρος

         F. MOGHERINI

      (1)  Το κείμενο του πρωτοκόλλου επισυνάπτεται στην απόφαση για τη σύναψη, εξ ονόματος της Ευρωπαϊκής Ένωσης και των κρατών μελών της, πρωτοκόλλου της συμφωνίας εταιρικής σχέσης και συνεργασίας για την εγκαθίδρυση εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και του Τουρκμενιστάν, αφετέρου, ώστε να ληφθεί υπόψη η προσχώρηση της Δημοκρατίας της Βουλγαρίας, της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κροατίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Ρουμανίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση.


title: 2004/849/ΕΚ: Απόφαση του Συμβουλίου, της 25ης Οκτωβρίου 2004, για την υπογραφή εξ ονόματος της Ευρωπαϊκής Ένωσης και την προσωρινή εφαρμογή ορισμένων διατάξεων της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν

text:
               15.12.2004

               EL

               Επίσημη Εφημερίδα της Ευρωπαϊκής Ένωσης

               L 368/26

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 25ης Οκτωβρίου 2004
   για την υπογραφή εξ ονόματος της Ευρωπαϊκής Ένωσης και την προσωρινή εφαρμογή ορισμένων διατάξεων της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν
   (2004/849/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 24 και το άρθρο 38,
   Εκτιμώντας τα ακόλουθα:

               (1)

               Με εξουσιοδότηση της προεδρίας, επικουρούμενης από την Επιτροπή, στις 17 Ιουνίου 2002, ολοκληρώθηκαν διαπραγματεύσεις με τις ελβετικές αρχές σχετικά με τη σύνδεση της Ελβετίας προς την υλοποίηση, την εφαρμογή και την ανάπτυξη του κεκτημένου του Σένγκεν.

               (2)

               Με την επιφύλαξη της σύναψής της σε μεταγενέστερη ημερομηνία, είναι ευκταία η υπογραφή της συμφωνίας που μονογραφήθηκε στις 25 Ιουνίου 2004.

               (3)

               Η συμφωνία προβλέπει προσωρινή εφαρμογή ορισμένων διατάξεών της. Οι διατάξεις αυτές θα πρέπει να εφαρμοσθούν προσωρινώς μέχρι την έναρξη ισχύος της συμφωνίας.

               (4)

               Όσον αφορά την ανάπτυξη του κεκτημένου του Σένγκεν, που υπάγεται στον τίτλο VI της συνθήκης για την Ευρωπαϊκή Ένωση, είναι σκόπιμο να εφαρμοσθούν κατ' αναλογία στις σχέσεις με την Ελβετία, μετά την υπογραφή της συμφωνίας, οι διατάξεις της απόφασης 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, προς την υλοποίηση, την εφαρμογή και την ανάπτυξη του κεκτημένου του Σένγκεν (1).

               (5)

               Η παρούσα απόφαση δεν θίγει τη θέση του Ηνωμένου Βασιλείου σύμφωνα με το Πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, καθώς και την απόφαση 2000/365/ΕΚ, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (2).

               (6)

               Η παρούσα απόφαση δεν θίγει τη θέση της Ιρλανδίας σύμφωνα με το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που έχει προσαρτηθεί ως παράρτημα στη συνθήκη για την Ευρωπαϊκή Ένωση και τη συνθήκη για την ίδρυση της Ευρωπαϊκής Κοινότητας, καθώς και την απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (3),

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν, και τα συναφή έγγραφα δηλαδή η τελική πράξη, η συμφωνία υπό μορφή ανταλλαγής επιστολών σχετικά με τις επιτροπές που θα συνδράμουν την Ευρωπαϊκή Επιτροπή στην άσκηση της εκτελεστικής της εξουσίας, και η κοινή δήλωση για τις κοινές συσκέψεις των μεικτών επιτροπών εγκρίνεται εξ ονόματος της Ευρωπαϊκής Ένωσης με την επιφύλαξη της σύναψής της.
   Τα κείμενα της συμφωνίας και τα συναφή έγγραφα επισυνάπτονται στην παρούσα απόφαση (4).
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία και τα συναφή έγγραφα εξ ονόματος της Ευρωπαϊκής Ένωσης, υπό την επιφύλαξη της σύναψής της.
   Άρθρο 3
   Η παρούσα απόφαση εφαρμόζεται στους τομείς που καλύπτονται από τις διατάξεις που παρατίθενται στα παραρτήματα Α και Β της συμφωνίας και την εξέλιξή τους στον βαθμό που οι διατάξεις αυτές έχουν νομική βάση στη συνθήκη για την Ευρωπαϊκή Ένωση ή στο βαθμό που η απόφαση 1999/436/ΕΚ (5) όρισε ότι έχουν τέτοια βάση.
   Άρθρο 4
   1.   Οι διατάξεις των άρθρων 1 έως 4 της απόφασης αριθ. 1999/437/ΕΚ του Συμβουλίου εφαρμόζονται, κατά τον ίδιο τρόπο, στη σύνδεση της Ελβετίας προς την υλοποίηση, την εφαρμογή και την ανάπτυξη του κεκτημένου του Σένγκεν, που υπάγεται στον τίτλο VI της συνθήκης για την Ευρωπαϊκή Ένωση.
   2.   Πριν οι αντιπροσωπίες που εκπροσωπούν τα μέλη του Συμβουλίου λάβουν μέρος σε απόφαση της μεικτής επιτροπής που ιδρύει η συμφωνία, βάσει του άρθρου 7 παράγραφοι 4 και 5 και βάσει του άρθρου 10 αυτής, συνέρχονται στα πλαίσια της Συμβουλίου για να διαπιστώσουν αν μπορεί να ληφθεί κοινή θέση.
   Άρθρο 5
   Βάσει του άρθρου 14 παράγραφος 2 της συμφωνίας, τα άρθρα 3, 4, 5 και 6 και το άρθρο 7 παράγραφος 2 στοιχείο α), πρώτη φράση, εφαρμόζονται προσωρινώς μέχρι την έναρξη ισχύος της.

      Λουξεμβούργο, 25 Οκτωβρίου 2004.

            Για το Συμβούλιο

            Η Πρόεδρος

         R. VERDONK

      (1)  ΕΕ L 176 της 10.7.1999, σ. 31.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  Το έγγραφο 13054/04 του Συμβουλίου διατίθεται στην ακόλουθη ιστοσελίδα: http://register.consilium.eu.int

      (5)  ΕΕ L 176 της 10.7.1999, σ. 17.


title: 2010/439/ΚΕΠΠΑ: Απόφαση 2010/439/ΚΕΠΠΑ του Συμβουλίου, της 11ης Αυγούστου 2010 , για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               12.8.2010

               EL

               Επίσημη Εφημερίδα της Ευρωπαϊκής Ένωσης

               L 211/17

         ΑΠΌΦΑΣΗ 2010/439/ΚΕΠΠΑ ΤΟΥ ΣΥΜΒΟΥΛΊΟΥ
   της 11ης Αυγούστου 2010
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαρτίου 2010, το Συμβούλιο εξέδωσε την απόφαση 2010/168/ΚΕΠΠΑ (1) για τον διορισμό του κ. Vygaudas USACKAS ως ειδικού εντεταλμένου της Ευρωπαϊκής Ένωσης (στο εξής «ΕΕΕΕ») στο Αφγανιστάν, από την 1η Απριλίου 2010 μέχρι την 31η Αυγούστου 2010.

               (2)

               Η εντολή του ΕΕΕΕ θα πρέπει να παραταθεί έως την 31η Αυγούστου 2011. Η εντολή του ΕΕΕΕ μπορεί, ωστόσο, να λήξει νωρίτερα, εφόσον το αποφασίσει το Συμβούλιο, βάσει πρότασης της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (στο εξής «ΥΕ») μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (3)

               Ο ΕΕΕΕ στο Αφγανιστάν θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να υπονομεύσει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   H εντολή του κ. Vygaudas USACKAS ως ΕΕΕΕ στο Αφγανιστάν παρατείνεται μέχρι την 31η Αυγούστου 2011. Η εντολή του ΕΕΕΕ μπορεί να λήξει νωρίτερα, εφόσον το αποφασίσει το Συμβούλιο, βάσει πρότασης της ΥΕ μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ευρωπαϊκή Ένωση (στο εξής «ΕΕ» ή «Ένωση») και προωθεί τους στρατηγικούς στόχους της ΕΕ στο Αφγανιστάν, σε στενή συνεργασία με τους αντιπροσώπους των κρατών μελών της ΕΕ στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν και καθοδηγεί την εφαρμογή του προγράμματος δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν, συνεργαζόμενος προς τούτο με τους αντιπροσώπους των κρατών μελών της ΕΕ στο Αφγανιστάν·

               β)

               στηρίζει τον κεντρικό ρόλο των Ηνωμένων Εθνών (ΗΕ) στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή της Ανακοίνωσης της Διάσκεψης του Λονδίνου, του Συμφώνου για το Αφγανιστάν καθώς και των συναφών αποφάσεων των Ηνωμένων Εθνών.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών της ΕΕ στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους αντιπροσωπευτικούς θεσμούς του Αφγανιστάν και υποστηρίζει την ανάπτυξή τους, ιδίως της κυβέρνησης και του κοινοβουλίου, συμπεριλαμβανομένων των τοπικών αρχών. Επαφή θα πρέπει επίσης να διατηρείται και με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν και ιδίως με τον ειδικό αντιπρόσωπο του γενικού γραμματέα των ΗΕ και τον ανώτερο μη στρατιωτικό αντιπρόσωπο της Οργάνωσης της Συνθήκης του Βορείου Ατλαντικού (NATO) και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, του προγράμματος δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν, του Συμφώνου για το Αφγανιστάν και της Ανακοίνωσης της Διάσκεψης του Λονδίνου, ιδίως στους ακόλουθους τομείς:

                           —

                           δημιουργία μη στρατιωτικών υποδομών, ιδίως σε υποεθνικό επίπεδο,

                           —

                           χρηστή διακυβέρνηση και δημιουργία θεσμών κράτους δικαίου, ιδίως ανεξάρτητη δικαιοσύνη,

                           —

                           εκλογικές μεταρρυθμίσεις,

                           —

                           μεταρρυθμίσεις στον τομέα της ασφάλειας, μεταξύ άλλων με την ενίσχυση δικαστικών θεσμών, του εθνικού στρατού και της αστυνομίας,

                           —

                           προώθηση της οικονομικής ανάπτυξης, ιδίως μέσω της γεωργίας και της αγροτικής ανάπτυξης,

                           —

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           —

                           σεβασμός των δημοκρατικών αρχών και του κράτους δικαίου,

                           —

                           προώθηση της συμμετοχής των γυναικών στη δημόσια διοίκηση και την κοινωνία των πολιτών,

                           —

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           —

                           διευκόλυνση της ανθρωπιστικής βοήθειας και της εύρυθμης επιστροφής των προσφύγων και των εκτοπισθέντων στο εσωτερικό της χώρας και

                           —

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών εξαμηνιαίων εκθέσεων προόδου εφαρμογής του προγράμματος δράσης της ΕΕ, όπως έχει ζητηθεί από το Συμβούλιο·

               ε)

               συμμετέχει ενεργά σε τοπικά σώματα συντονισμού, όπως το μεικτό συμβούλιο συντονισμού και παρακολούθησης (JCMB), και παράλληλα ενημερώνει πλήρως τα μη συμμετέχοντα κράτη μέλη σχετικά με αποφάσεις που λαμβάνονται στα επίπεδα αυτά·

               στ)

               ενημερώνει για τη συμμετοχή και της θέσεις της Ένωσης σε διεθνείς διασκέψεις σχετικά με το Αφγανιστάν και συμβάλλει στην προώθηση της περιφερειακής συνεργασίας.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφαλείας (στο εξής «ΕΠΑ») αποτελεί προνομιούχο συνομιλητή του ΕΕΕΕ και συνιστά το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική στήριξη στο πλαίσιο της εντολής και με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Σεπτεμβρίου 2010 έως την 31η Αυγούστου 2011 ανέρχεται σε 4 515 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα διαθέτει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη και τα θεσμικά όργανα της Ένωσης μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου από κράτος μέλος ή από θεσμικό όργανο της Ένωσης προσωπικού στον ΕΕΕΕ καλύπτονται από το κράτος μέλος ή το θεσμικό όργανο της Ένωσης, αντιστοίχως. Μπορούν επίσης να τοποθετηθούν εμπειρογνώμονες παρά τω ΕΕΕΕ, οι οποίοι είναι αποσπασμένοι από τα κράτη μέλη στη γενική γραμματεία του Συμβουλίου. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης και εκτελεί τα καθήκοντά του και ενεργεί υπέρ της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται από κοινού με το μέρος/τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν την απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (2), ιδίως κατά τη διαχείριση των διαβαθμισμένων πληροφοριών της ΕΕ.
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η γενική γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης ή/και τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στην αρμοδιότητά του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, βασισμένο στην καθοδήγηση της γενικής γραμματείας του Συμβουλίου, που περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθεί εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχει ορίσει η γενική γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες και επιτροπές του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, ο ΕΕΕΕ μπορεί να υποβάλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προάγει τον συνολικό πολιτικό συντονισμό της Ένωσης. Συμβάλλει στη συνεκτική εμπλοκή όλων των επιτόπιων μέσων της Ένωσης για την επίτευξη των πολιτικών στόχων της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες του ΕΕΕΕ για την Κεντρική Ασία και με την αντιπροσωπεία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Διατηρείται στενή επαφή επί τόπου με τους αρχηγούς αντιπροσωπειών της Ένωσης και τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προκειμένου να συνδράμουν τον ΕΕΕΕ στην εκπλήρωση της εντολής. Ο ΕΕΕΕ παρέχει στον επικεφαλής της Αστυνομικής Αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επί τόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση προόδου στα τέλη Φεβρουαρίου 2011 και συγκεφαλαιωτική έκθεση για την εκτέλεση της εντολής κατά τη λήξη της θητείας.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία έκδοσής της.

      Βρυξέλλες, 11 Αυγούστου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 75 της 23.3.2010, σ. 22.

      (2)  ΕΕ L 101 της 11.4.2001, σ. 1.


title: Απόφαση 2014/727/ΚΕΠΠΑ του Συμβουλίου, της 20ής Οκτωβρίου 2014 , για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη

text:
               21.10.2014

               EL

               Επίσημη Εφημερίδα της Ευρωπαϊκής Ένωσης

               L 301/30

         ΑΠΌΦΑΣΗ 2014/727/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Οκτωβρίου 2014
   για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 28 Φεβρουαρίου 2011, το Συμβούλιο εξέδωσε την απόφαση 2011/137/ΚΕΠΠΑ (1).

               (2)

               Στις 27 Ιουνίου 2014, η Επιτροπή κυρώσεων που συνεστήθη με την με την απόφαση 1970 (2011) ΣΑΗΕ του Συμβουλίου Ασφαλείας των Ηνωμένων Εθνών για τη Λιβύη επικαιροποίησε τον κατάλογο προσώπων και οντοτήτων που υπόκεινται σε περιοριστικά μέτρα. Οι κατάλογοι των παραρτημάτων I και III της απόφασης 2011/137/ΚΕΠΠΑ θα πρέπει συνεπώς να τροποποιηθούν αναλόγως.

               (3)

               Στις 27 Αυγούστου 2014, το Συμβούλιο Ασφαλείας των Ηνωμένων Εθνών εξέδωσε την απόφαση 2174 (2014) ΣΑΗΕ, επεκτείνοντας την εφαρμογή της ταξιδιωτικής απαγόρευσης και της δέσμευσης περιουσιακών στοιχείων, κατά τα οριζόμενα στην παράγραφο 22 της απόφασης 1970 (2011) ΣΑΗΕ και στην παράγραφο 23 της απόφασης 1973 (2011) ΣΑΗΕ.

               (4)

               Επιπλέον, η απόφαση 2174 (2014) ΣΑΗΕ τροποποιεί το πεδίο εφαρμογής του εμπάργκο όπλων που επιβλήθηκε δυνάμει της παραγράφου 9 της απόφασης 1970 (2011) ΣΑΗΕ, της παραγράφου 13 της απόφασης 2009 (2011) ΣΑΗΕ, καθώς και των παραγράφων 9 και 10 της απόφασης 2095 (2013) ΣΑΗΕ. Πρέπει έτσι να τροποποιηθεί η απόφαση 2011/137/ΚΕΠΠΑ για να διευκρινισθεί περισσότερο το πεδίο εφαρμογής του εμπάργκο όπλων.

               (5)

               Η απόφαση 2011/137/ΚΕΠΠΑ θα πρέπει, κατά συνέπεια, να τροποποιηθεί αναλόγως,

               (6)

               Για την εφαρμογή ορισμένων από αυτές τις τροποποιήσεις απαιτείται περαιτέρω δράση της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ
   Άρθρο 1
   Η απόφαση 2011/137/ΚΕΠΠΑ τροποποιείται ως εξής:

               1)

               Το άρθρο 2 αντικαθίσταται από το εξής κείμενο:
               «Άρθρο 2
               1.   Το άρθρο 1 δεν εφαρμόζεται:

                           α)

                           για την προμήθεια, πώληση ή μεταβίβαση μη θανατηφόρου στρατιωτικού εξοπλισμού ή εξοπλισμού που θα μπορούσε να χρησιμοποιηθεί για εσωτερική καταστολή, και προορίζεται να χρησιμοποιηθεί αποκλειστικά για ανθρωπιστικούς σκοπούς ή για την παροχή προστασίας·

                           β)

                           για την παροχή τεχνικής βοήθειας, κατάρτισης ή άλλης βοήθειας, καθώς και προσωπικού, που σχετίζεται με τέτοιον εξοπλισμό·

                           γ)

                           για την παροχή οικονομικής βοήθειας που σχετίζεται με τέτοιον εξοπλισμό.

                     2.   Το άρθρο 1 δεν εφαρμόζεται:

                           α)

                           για την προμήθεια, πώληση ή μεταβίβαση όπλων και σχετικού υλικού·

                           β)

                           για την παροχή τεχνικής βοήθειας, κατάρτισης ή άλλης βοήθειας, καθώς και προσωπικού, που σχετίζεται με τέτοιον εξοπλισμό·

                           γ)

                           για την παροχή οικονομικής βοήθειας που σχετίζεται με τέτοιον εξοπλισμό.

                     όπως εγκρίθηκε εκ των προτέρων από την επιτροπή που έχει συσταθεί βάσει της παραγράφου 24 της απόφασης 1970 (2011) ΣΑΗΕ (“η επιτροπή”).
               3.   Το άρθρο 1 δεν εφαρμόζεται για την προμήθεια, πώληση ή μεταβίβαση μικρών όπλων, ελαφρού οπλισμού και σχετικού υλικού, το οποίο είχαν εξάγει προσωρινά στη Λιβύη αποκλειστικά για χρήση του προσωπικού του ΟΗΕ, αντιπρόσωποι των μέσων μαζικής ενημέρωσης και μέλη ανθρωπιστικών και αναπτυξιακών αποστολών, καθώς και άλλο προσωπικό, το οποίο έχει κοινοποιηθεί στην επιτροπή εκ των προτέρων και η επιτροπή δεν έχει λάβει σχετική αρνητική απόφαση εντός πέντε εργάσιμων ημερών μετά την εν λόγω κοινοποίηση.
               4.   Το άρθρο 1 δεν εφαρμόζεται για την προμήθεια, την πώληση ή τη μεταβίβαση μη θανάσιμου στρατιωτικού εξοπλισμού, που παρέχεται αποκλειστικά για σκοπούς ασφάλειας ή παροπλισμού στην κυβέρνηση της Λιβύης, καθώς και για την παροχή τεχνικής βοήθειας, εκπαίδευση ή οικονομικής βοήθειας.
               5.   Το άρθρο 1 δεν εφαρμόζεται για την προμήθεια, πώληση ή μεταβίβαση προστατευτικού ρουχισμού, μεταξύ άλλων αλεξίσφαιρων γιλέκων και στρατιωτικών κρανών, τα οποία είχαν εξάγει προσωρινά στη Λιβύη μέλη του προσωπικού του ΟΗΕ ή της Ένωσης ή των κρατών μελών της, αντιπρόσωποι των μέσων μαζικής ενημέρωσης και μέλη ανθρωπιστικών και αναπτυξιακών αποστολών και λοιπό προσωπικό αποκλειστικά για προσωπική τους χρήση.
               6.   Το άρθρο 1 δεν εφαρμόζεται για την προμήθεια, την πώληση ή τη μεταβίβαση μη θανάσιμου στρατιωτικού εξοπλισμού, που παρέχεται αποκλειστικά για ανθρωπιστικούς σκοπούς ή για την παροχή προστασίας και τη σχετική τεχνική βοήθεια ή εκπαίδευση.»

               2)

               Στο άρθρο 5 παράγραφος 1 το σημείο α) αντικαθίσταται ως εξής:

                           «α)

                           των προσώπων που κατονομάζονται στο παράρτημα Ι της απόφασης 1970 (2011) ΣΑΗΕ καθώς και άλλων προσώπων που κατονομάζονται από το Συμβούλιο Ασφαλείας ή την επιτροπή σύμφωνα με την παράγραφο 22 της απόφασης 1970 (2011) ΣΑΗΕ, την παράγραφο 23 της απόφασης 1973 (2011) ΣΑΗΕ και την παράγραφο 4 της απόφασης 2174 (2014) ΣΑΗΕ, όπως απαριθμούνται στο παράρτημα Ι της παρούσας απόφασης·»

               3)

               Στο άρθρο 6 παράγραφος 1 το σημείο α) αντικαθίσταται ως εξής:

                           «α)

                           των προσώπων και οντοτήτων που κατονομάζονται στο παράρτημα ΙΙ της απόφασης 1970 (2011) ΣΑΗΕ και των προσθέτων προσώπων και οντοτήτων που κατονομάζονται από το Συμβούλιο Ασφαλείας ή την επιτροπή σύμφωνα με την παράγραφο 22 της απόφασης 1970 (2011) ΣΑΗΕ, τις παραγράφους 19 και 23 της απόφασης 1973 (2011) ΣΑΗΕ και την παράγραφο 4 της απόφασης 2174 (2014) ΣΑΗΕ, όπως απαριθμούνται στο παράρτημα ΙΙΙ της παρούσας απόφασης·»

         Άρθρο 2
   Τα παραρτήματα Ι και III της απόφασης 2011/137/ΚΕΠΠΑ τροποποιούνται όπως ορίζεται στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 20 Οκτωβρίου 2014.

            Για το Συμβούλιο

            Πρόεδρος

         C. ASHTON

      (1)  Απόφαση 2011/137/ΚΕΠΠΑ του Συμβουλίου της 28ης Φεβρουαρίου 2011 σχετικά με περιοριστικά μέτρα λόγω της κατάστασης στη Λιβύη (ΕΕ L 58 της 3.3.2011, σ. 53).

      ΠΑΡΑΡΤΗΜΑ
      Οι καταχωρήσεις για τα πρόσωπα που περιλαμβάνονται στα Παραρτήματα Ι και ΙΙΙ της απόφασης αριθ. 2011/137/ΚΕΠΠΑ σχετικά με τα κατωτέρω πρόσωπα αντικαθίστανται ως εξής:

                     DORDA, Abu Zayd Umar

                  Διευθυντής, Οργανισμός Εξωτερικής Ασφάλειας. Καθεστωτικός. Επικεφαλής της υπηρεσίας εξωτερικών πληροφοριών.
                  Εικαζόμενη κατάσταση/παραμονή: υπό κράτηση στη Λιβύη.
                  Ημερομηνία καταχώρησης στον κατάλογο του ΟΗΕ: 17.3.2011. (Ημερομηνία καταχώρησης στον κατάλογο ΕΕ: 28.2.2011).

                     AL-SENUSSI, Abdullah (Συνταγματάρχης)

                  Βαθμός: Συνταγματάρχης
                  Ημερομηνία γεννήσεως: 1949
                  Τόπος γεννήσεως: Sudan

                     γνωστός και ως: Ould Ahmed, Abdoullah
                  Αριθμός διαβατηρίου: B0515260
                  Ημερομηνία γεννήσεως: 1948
                  Τόπος γεννήσεως: Anefif (Kidal), Mali
                  Ημερομηνία εκδόσεως: 10 Ιανουαρίου 2012
                  Τόπος εκδόσεως: Bamako, Mali
                  Ημερομηνία λήξεως: 10 Ιανουαρίου 2017

                     γνωστός και ως: Ould Ahmed, Abdoullah
                  Αριθμός ταυτότητος Mali: 073/SPICRE
                  Τόπος γεννήσεως: Anefif, Mali
                  Ημερομηνία εκδόσεως: 6 Δεκεμβρίου 2011
                  Τόπος εκδόσεως: Essouck, Mali
                  Διευθυντής στρατιωτικών υπηρεσιών ασφάλειας. Συμμετοχή της Στρατιωτικής Υπηρεσίας Πληροφοριών στην καταστολή διαδηλώσεων. Στο ιστορικό του περιλαμβάνονται υποψίες εμπλοκής στη σφαγή των φυλακών Abu Selim. Έχει καταδικαστεί ερήμην για τη βομβιστική επίθεση στην πτήση της UTA. Γαμπρός του Muammar QADHAFI.
                  Εικαζόμενη κατάσταση/παραμονή: υπό κράτηση στη Λιβύη.
                  Ημερομηνία καταχώρησης στον κατάλογο του ΟΗΕ: 17.3.2011 (Ημερομηνία καταχώρησης ΕΕ: 28.2.2011).


Avis juridique important

|

31996Y0919(01)

Απόφαση του Συμβουλίου της 23ης Νοεμβρίου 1995 σχετικά με τη δημοσίευση στην Επίσημη Εφημερίδα των Ευρωπαϊκών Κοινοτήτων των πράξεων και των λοιπών κειμένων που έχει εκδώσει το Συμβούλιο στον τομέα του ασύλου και της μετανάστευσης

Επίσημη Εφημερίδα αριθ. C 274 της 19/09/1996 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της  23ης Νοεμβρίου 1995 σχετικά με τη δημοσίευση στην Επίσημη Εφημερίδα των Ευρωπαϊκών Κοινοτήτων των  πράξεων και των λοιπών κειμένων που έχει εκδώσει το Συμβούλιο στον τομέα του ασύλου και της  μετανάστευσης (96/C 274/01)Το Συμβούλιο αποφασίζει να δημοσιευθούν στην Επίσημη  Εφημερίδα των Ευρωπαϊκών Κοινοτήτων οι πράξεις και τα λοιπά κείμενα σχετικά με το άσυλο και τη  μετανάστευση που περιλαμβάνονται στον επισυναπτόμενο κατάλογο και παρατίθενται στα παραρτήματα I,  II, III και IV, τα οποία έχουν εγκριθεί από το Συμβούλιο από την έναρξη ισχύος της συνθήκης για την  Ευρωπαϊκή Ένωση μέχρι σήμερα. Κατάλογος πράξεων και λοιπών κειμένων που έχει εκδώσει το Συμβούλιο στον τομέα του  ασύλου και της μετανάστευσης, τα οποία θα δημοσιευθούν στην Επίσημη Εφημερίδα των Ευρωπαϊκών  Κοινοτήτων I. Ψηφίσματα 1. Ψήφισμα του Συμβουλίου, της 20ής Ιουνίου 1994, σχετικά με τον περιορισμό της εισδοχής υπηκόων  τρίτων χωρών στα κράτη μέλη προς ανάληψη εργασίας 2. Ψήφισμα του Συμβουλίου, της 30ής Νοεμβρίου 1994, σχετικά με τους περιορισμούς εισδοχής υπηκόων  τρίτων χωρών στο έδαφος των κρατών μελών με σκοπό την άσκηση ανεξάρτητης επαγγελματικής  δραστηριότητας 3. Ψήφισμα του Συμβουλίου, της 30ής Νοεμβρίου 1994, σχετικά με την εισδοχή υπηκόων τρίτων χωρών στο  έδαφος των κρατών μελών της Ευρωπαϊκής Ένωσης για λόγους σπουδών 4. Ψήφισμα του Συμβουλίου, της 20ής Ιουνίου 1995, για τις στοιχειώδεις εγγυήσεις των διαδικασιών  εξέτασης αιτήσεων ασύλου II. Συστάσεις 1. Σύσταση του Συμβουλίου, της 30ής Νοεμβρίου 1994, σχετικά με την έγκριση ενιαίων ταξιδιωτικών  εγγράφων για την απομάκρυνση/απέλαση υπηκόων τρίτων χωρών 2. Σύσταση του Συμβουλίου, της 30ής Νοεμβρίου 1994, σχετικά με υπόδειγμα διμερούς συμφωνίας  επανεισδοχής μεταξύ κράτους μέλους και τρίτης χώρας 3. Σύσταση του Συμβουλίου, της 24ης Ιουλίου 1995, που αφορά τις αρχές τις σχετικές με τη σύνταξη  πρωτοκόλλων για την εφαρμογή των συμφωνιών επανεισδοχής III. Συμπεράσματα και λοιπά κείμενα 1. Συμπεράσματα του Συμβουλίου, της 20ής Ιουνίου 1994, σχετικά με τη δυνατότητα εφαρμογής του  άρθρου Κ.9 της συνθήκης για την Ευρωπαϊκή Ένωση στην πολιτική ασύλου 2. Αποδεικτικά μέσα της Σύμβασης του Δουβλίνου 3. Έντυπο ταξιδιωτικού εγγράφου (laissez-passer) για τη μεταγωγή των αιτούντων ασύλων από ένα  κράτος μέλος σε άλλο 4. Διάδοση και εμπιστευτικότητα των κοινών εκθέσεων σχετικά με την κατάσταση σε ορισμένες τρίτες  χώρες 5. Ενιαίο έντυπο για τον καθορισμό του κράτους που είναι υπεύθυνο για την εξέταση αίτησης ασύλου 6. Συμπεράσματα του Συμβουλίου, της 20ής Ιουνίου 1994, σχετικά με την ανακοίνωση της Επιτροπής για  την πολιτική μετανάστευσης και ασύλου 7. Συμπεράσματα του Συμβουλίου, της 30ής Νοεμβρίου 1994, για την οργάνωση και ανάπτυξη του κέντρου  πληροφόρησης, μελετών και ανταλλαγών στον τομέα της διέλευσης των συνόρων και της μετανάστευσης  (CIREFI) IV. Διάφορα 1. Προσανατολισμοί ως προς το περιεχόμενο των κοινών εκθέσεων σχετικά με τρίτες χώρες 2. Δεύτερη έκθεση δραστηριοτήτων του κέντρου πληροφόρησης, μελέτης και ανταλλαγών στον τομέα του  ασύλου (CIREA) 3. Επίτιμοι πρόξενοι ήδη εξουσιοδοτημένοι να χορηγούν θεωρήσεις, οι οποίοι, μεταβατικώς, θα  επιτρέπεται να εκδίδουν ομοιόμορφες θεωρήσεις


Avis juridique important

|

32001D0919

2001/919/ΕΚ: Απόφαση του Συμβουλίου, της 3ης Δεκεμβρίου 2001, για τη σύναψη ενός πρόσθετου πρωτοκόλλου για την προσαρμογή των εμπορικών θεμάτων της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για την καθιέρωση αμοιβαίων προτιﾼησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών των οίνων και την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών

Επίσημη Εφημερίδα αριθ. L 342 της 27/12/2001 σ. 0060 - 0062

Απόφαση του Συμβουλίουτης 3ης Δεκεμβρίου 2001για τη σύναψη ενός πρόσθετου πρωτοκόλλου για την προσαρμογή των εμπορικών θεμάτων της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για την καθιέρωση αμοιβαίων προτιμησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών των οίνων και την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών(2001/919/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2 πρώτο εδάφιο πρώτη φράση, και παράγραφος 4,την πρόταση της Επιτροπής,Εκτιμώντας τα ακόλουθα:(1) Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, η οποία στο εξής καλείται "συμφωνία σταθεροποίησης και σύνδεσης", μονογραφήθηκε στις 14 Μαΐου 2001 και υπογράφηκε στις 29 Οκτωβρίου 2001, στο Λουξεμβούργο. Το άρθρο 27 παράγραφος 4 της εν λόγω συμφωνίας προβλέπει ότι εναπομένει να καθοριστούν οι εμπορικές ρυθμίσεις που εφαρμόζονται στον οίνο και στα οινοπνευματώδη προϊόντα.(2) Μια ενδιάμεση συμφωνία θα εξασφαλίσει την ανάπτυξη των εμπορικών δεσμών μέσω της καθιέρωσης συμβατικής σχέσεως και θα θέσει σε εφαρμογή το ταχύτερο δυνατόν τις διατάξεις της συμφωνίας σταθεροποίησης και σύνδεσης σχετικά με το εμπόριο και τα συνοδευτικά μέτρα. Η ενδιάμεση αυτή συμφωνία μονογραφήθηκε στις 10 Ιουλίου 2001 και υπογράφηκε στις 29 Οκτωβρίου 2001 στο Λουξεμβούργο. Το άρθρο 14 παράγραφος 4 του σχεδίου της εν λόγω ενδιάμεσης συμφωνίας επαναλαμβάνει τη δέσμευση για τη σύναψη μιας ξεχωριστής συμφωνίας για τους οίνους και τα οινοπνευματώδη.(3) Σύμφωνα με τις οδηγίες που εκδόθηκαν από το Συμβούλιο στις 13 Νοεμβρίου 2000, η Επιτροπή και η Δημοκρατία της Κροατίας κατέληξαν σε συμφωνία, στις 20 Απριλίου 2001, για νέες αμοιβαίες εμπορικές παραχωρήσεις για ορισμένους οίνους και για την αμοιβαία αναγνώριση, προστασία και έλεγχο των ονομασιών οίνων και των ονομασιών οινοπνευματωδών. Για να εξασφαλισθεί η συνοχή στο πλαίσιο της γενικής διαδικασίας σταθεροποίησης, τα αποτελέσματα αυτών των διαπραγματεύσεων θα πρέπει να ενσωματωθούν στο πλαίσιο της ενδιάμεσης συμφωνίας με τη μορφή πρόσθετου πρωτοκόλλου.(4) Με την επιφύλαξη του άρθρου 62 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), η Επιτροπή θα πρέπει να θεσπίσει τις αναγκαίες διατάξεις για τη θέσπιση των κανονισμών εφαρμογής για τις προτιμησιακές εμπορικές παραχωρήσεις που προβλέπονται για ορισμένους οίνους, επικουρούμενη από την επιτροπή τελωνειακού κώδικα η οποία έχει συσταθεί με το άρθρο 248α του κανονισμού (EΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση κοινοτικού τελωνειακού κώδικα(2). Η Επιτροπή θα προβεί στις τροποποιήσεις και στις τεχνικές προσαρμογές των κανονισμών εφαρμογής οι οποίες ενδέχεται να καταστούν αναγκαίες από νέες προτιμησιακές συμφωνίες, πρωτόκολλα, ανταλλαγές επιστολών ή άλλες πράξεις που θα συναφθούν μεταξύ της Ευρωπαϊκής Κοινότητας και της Δημοκρατίας της Κροατίας ή τροποποιήσεις της συνδυασμένης ονοματολογίας και των κωδικών Taric.(5) Προκειμένου να διευκολυνθεί η εφαρμογή ορισμένων διατάξεων του πρωτοκόλλου, θα πρέπει να εξουσιοδοτηθεί η Επιτροπή να εκδώσει, εξ ονόματος της Κοινότητας, αποφάσεις για την τροποποίηση των καταλόγων και πρωτοκόλλων της συμφωνίας για αμοιβαία αναγνώριση, προστασία και έλεγχο των ονομασιών οίνων (παράρτημα ΙΙ του πρωτοκόλλου) και της συμφωνίας για αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών (παράρτημα ΙΙΙ του πρωτοκόλλου). Γι' αυτό, η Επιτροπή θα πρέπει να επικουρείται από τη διαχειριστική επιτροπή οίνων που συστάθηκε από το άρθρο 74 του κανονισμού (ΕΚ) αριθ. 1493/1999, αφενός, και από την επιτροπή εφαρμογής για τα οινοπνευματώδη ποτά που συστάθηκε από το άρθρο 13 του κανονισμού (ΕΟΚ) αριθ. 1576/89 του Συμβουλίου, της 29ης Μαΐου 1989, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση οινοπνευματωδών ποτών(3), καθώς και από την επιτροπή εφαρμογής για τα αρωματισμένα ποτά η οποία συστάθηκε με το άρθρο 12 του κανονισμού (ΕΟΚ) αριθ. 1601/91 του Συμβουλίου, της 10ης Ιουνίου 1991, για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων(4), αφετέρου.(6) Τα αναγκαία μέτρα για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5),ΑΠΟΦΑΣΙΖΕΙ:Άρθρο 1Το πρόσθετο πρωτόκολλο για την προσαρμογή των εμπορικών θεμάτων της ενδιάμεσης συμφωνίας μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου, προκειμένου να ληφθούν υπόψη τα αποτελέσματα των διαπραγματεύσεων μεταξύ των μερών για την καθιέρωση αμοιβαίων προτιμησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών των οίνων και την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών, το οποίο καλείται στο εξής "πρωτόκολλο", εγκρίνεται εξ ονόματος της Κοινότητας.Tο κείμενο του πρωτοκόλλου επισυνάπτεται στην παρούσα απόφαση.Άρθρο 21. Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το πρωτόκολλο εξ ονόματος της Κοινότητας προκειμένου να εκφραστεί η συγκατάθεση της Κοινότητας να δεσμευθεί.2. Ο Πρόεδρος του Συμβουλίου, εξ ονόματος της Κοινότητας, κοινοποιεί την πράξη έγκρισης που προβλέπεται στο άρθρο 3 του εν λόγω πρωτοκόλλου.Άρθρο 3Οι διατάξεις για την εφαρμογή των δασμολογικών ποσοστώσεων για ορισμένους οίνους οι οποίες προβλέπονται στο παράρτημα Ι του πρωτοκόλλου, καθώς και οι τροποποιήσεις και τεχνικές προσαρμογές των κανονισμών εφαρμογής, οι οποίες ενδέχεται να καταστούν αναγκαίες λόγω τροποποιήσεων των κωδικών της συνδυασμένης ονοματολογίας και των υποδιαιρέσεων Taric ή λόγω της σύναψης νέων συμφωνιών, πρωτοκόλλων, ανταλλαγών επιστολών ή άλλων πράξεων μεταξύ της Κοινότητας και της Δημοκρατίας της Κροατίας, θεσπίζονται από την Επιτροπή με τη διαδικασία που αναφέρεται στο άρθρο 4 παράγραφος 2 της παρούσας απόφασης, υπό την επιφύλαξη του άρθρου 62 του κανονισμού (ΕΚ) αριθ. 1493/1999.Άρθρο 41. Η Επιτροπή επικουρείται από την επιτροπή τελωνειακού κώδικα που συστάθηκε από το άρθρο 248α του κανονισμού (EΟΚ) αριθ. 2913/92.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/EΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/EΚ, ορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 51. Για τους σκοπούς των αποφάσεων της ενδιάμεσης επιτροπής αναφορικά με την κατάρτιση των καταλόγων των προστατευόμενων ονομασιών, οι οποίες προβλέπονται στο άρθρο 4 παράγραφος 7 και στο άρθρο 14, παράγραφος 2 στοιχείο α) της συμφωνίας για την αμοιβαία αναγνώριση, προστασία και έλεγχο των ονομασιών οίνων, η κοινοτική θέση καθορίζεται από το Συμβούλιο, που αποφασίζει με ειδική πλειοψηφία προτάσει της Επιτροπής2. Με την επιφύλαξη της παραγράφου 1, για τους σκοπούς των άρθρων 13 και 14 της συμφωνίας για την αμοιβαία αναγνώριση, προστασία και έλεγχο των ονομασιών οίνων, η Επιτροπή θα συνάψει τις αναγκαίες πράξεις για την τροποποίηση των καταλόγων και του πρωτοκόλλου της συμφωνίας, σύμφωνα με τη διαδικασία που προβλέπεται στο άρθρο 6 παράγραφος 2 της παρούσας απόφασης. Για όλες τις άλλες περιπτώσεις που εμπίπτουν στα εν λόγω άρθρα, η κοινοτική θέση καθορίζεται και παρουσιάζεται από την Επιτροπή.Άρθρο 61. Η Επιτροπή επικουρείται από τη διαχειριστική επιτροπή οίνων που συστάθηκε από το άρθρο 74 του κανονισμού (EΚ) αριθ. 1493/1999.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ, ορίζεται σε ένα μήνα.3. Η επιτροπή θεσπίζει τον εσωτερικό της κανονισμό.Άρθρο 71. Για τους σκοπούς των αποφάσεων της ενδιάμεσης επιτροπής αναφορικά με την κατάρτιση των καταλόγων των προστατευόμενων ονομασιών που προβλέπονται στο άρθρο 4 παράγραφος 5 και στο άρθρο 14, παράγραφος 2 στοιχείο α) της συμφωνίας για την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών, η κοινοτική θέση καθορίζεται από το Συμβούλιο, που αποφασίζει με ειδική πλειοψηφία προτάσει της Επιτροπής.2. Με την επιφύλαξη της παραγράφου 1, για τους σκοπούς των άρθρων 13 και 14 της συμφωνίας για την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών, η Επιτροπή θα συνάψει τις αναγκαίες πράξεις για την τροποποίηση των καταλόγων και του πρωτοκόλλου της συμφωνίας, σύμφωνα με τη διαδικασία που προβλέπεται στο άρθρο 8 παράγραφος 2 της παρούσας απόφασης. Για όλες τις άλλες περιπτώσεις που εμπίπτουν στα εν λόγω άρθρα, η κοινοτική θέση καθορίζεται και παρουσιάζεται από την Επιτροπή.Άρθρο 81. Η Επιτροπή επικουρείται από την επιτροπή εφαρμογής για τα οινοπνευματώδη ποτά, που συστάθηκε με το άρθρο 13 του κανονισμού (ΕΚ) αριθ. 1576/89 και από την επιτροπή εφαρμογής για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων, που συστάθηκε με το άρθρο 12 του κανονισμού (ΕΟΚ) αριθ. 1601/91.2. Όταν γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.Η περίοδος που προβλέπεται στο άρθρο 5 παράγραφος 6 της απόφασης 1999/468/ΕΚ, ορίζεται σε ένα μήνα.3. Οι επιτροπές θεσπίζουν τους εσωτερικούς τους κανονισμούς.Άρθρο 9Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 3 Δεκεμβρίου 2001.Για το ΣυμβούλιοΟ ΠρόεδροςF. Vandenbroucke(1) ΕΕ L 302 της 19.10.1992, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 2700/2000 (ΕΕ L 311 της 12.12.2000, σ. 17).(2) ΕΕ L 179 της 14.7.1999, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 2826/2000 (ΕΕ L 328 της 23.12.2000, σ. 2).(3) ΕΕ L 160 της 12.6.1989, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 3378/94 του Ευρωπαϊκού Κοινοβουλίου και του Συμβουλίου (ΕΕ L 366 της 31.12.1994 σ. 1).(4) ΕΕ L 149 της 14.6.1991, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 2061/96 του Ευρωπαϊκού Κοινοβουλίου και του Συμβουλίου (ΕΕ L 277 της 30.10.1996, σ. 1).(5) ΕΕ L 184 της 17.7.1999, σ. 23.


title: 2006/1/ΕΚ: Απόφαση του Συμβουλίου, της  21ης Δεκεμβρίου 2005 , για τον διορισμό δύο τακτικών και τριών αναπληρωματικών μελών από τη Λιθουανία στην Επιτροπή των Περιφερειών

text:
               4.1.2006

               EL

               Επίσημη Εφημερίδα της Ευρωπαϊκής Ένωσης

               L 1/5

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 21ης Δεκεμβρίου 2005
   για τον διορισμό δύο τακτικών και τριών αναπληρωματικών μελών από τη Λιθουανία στην Επιτροπή των Περιφερειών
   (2006/1/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της λιθουανικής κυβέρνησης,
   Εκτιμώντας τα ακόλουθα:

               (1)

               Στις 22 Ιανουαρίου 2002 το Συμβούλιο εξέδωσε την απόφαση 2002/60/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2002 έως 25 Ιανουαρίου 2006 (1).

               (2)

               Μετά την παραίτηση του κ. Darius GUDELIS και τη λήξη της θητείας του κ. Ramūnas GARBARAVIČIUS έχουν κενωθεί δύο έδρες τακτικού μέλους. Μετά την παραίτηση του κ. Alfredas PEKELIŪNAS έχει κενωθεί μία έδρα αναπληρωματικού μέλους. Μετά δε τον διορισμό των κκ. Arnoldas ABRAMAVIČIUS και Antanas GUSTAITIS ως τακτικών μελών έχουν κενωθεί δύο έδρες αναπληρωματικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών:

               α)

               ως τακτικά μέλη:

                           —

                           ο κ. Arnoldas ABRAMAVIČIUS, member of Zarasai district municipal council, στη θέση του κ. Ramūnas GARBARAVIČIUS, και

                           —

                           ο κ. Antanas GUSTAITIS, mayor of Prienai district municipality, στη θέση του κ. Darius GUDELIS·

               β)

               ως αναπληρωματικά μέλη:

                           —

                           ο κ. Edmundas ČĖSNA, member of Raseiniai district municipal council, στη θέση του κ. Arnoldas ABRAMAVIČIUS, και

                           —

                           ο κ. Vytautas RAČKAUSKAS, mayor of Visaginas district municipality, στη θέση του κ. Antanas GUSTAITIS, και

                           —

                           ο κ. Povilas ŽAGUNIS, mayor of Panevėžys district municipality, στη θέση του κ. Alfredas PEKELIŪNAS,

         για την υπόλοιπη περίοδο, ήτοι μέχρι τις 25 Ιανουαρίου 2006.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Παράγει αποτελέσματα από την ημέρα εκδόσεώς της.

      Βρυξέλλες, 21 Δεκεμβρίου 2005.

            Για το Συμβούλιο

            Ο Πρόεδρος

         B. BRADSHAW

      (1)  ΕΕ L 24 της 26.1.2002, σ. 38.


Avis juridique important

|

31987D0286

87/286/ΕΟΚ: Απόφαση του Συμβουλίου της 26ης Μαΐου 1987 για την εφαρμογή μεταξύ της Κοινότητας και της Ελβετίας των διατάξεων των τμημάτων ΙΙ και ΙΙΙ της συμφωνίας σχετικά με τις έκτακτες διεθνείς επιβατικές οδικές γραμμές που εκτελούνται με πούλμαν ή λεωφορεία (ASOR)

Επίσημη Εφημερίδα αριθ. L 143 της 03/06/1987 σ. 0032 - 0032 Φινλανδική ειδική έκδοση: Κεφάλαιο 7 τόμος 3 σ. 0151  Σουηδική ειδική έκδοση: Κεφάλαιο 7 τόμος 3 σ. 0151

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Μαΐου 1987 για την εφαρμογή μεταξύ της Κοινότητας και της Ελβετίας των διατάξεων των τμημάτων II και III της συμφωνίας σχετικά με τις έκτακτες διεθνείς επιβατικές οδικές γραμμές που εκτελούνται με πούλμαν ή  λεωφορεία (ASOR)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, με την απόφαση 82/505/ΕΟΚ (4), εγκρίθηκε εξ ονόματος της Ευρωπαϊκής Οικονομικής Κοινότητας η συμφωνία σχετικά με τις έκτακτες διεθνείς επιβατικές οδικές γραμμές που εκτελούνται με πούλμαν ή λεωφορεία (ASOR)- ότι η ASOR άρχισε να ισχύει την 1η  Δεκεμβρίου 1983 μεταξύ της Ευρωπαϊκής Οικονομικής Κοινότητας, της Φινλανδίας, της Νορβηγίας, της Σουηδίας και της Τουρκίας- ότι η ASOR άρχισε να ισχύει για την Αυστρία την 1η Ιουνίου 1986- ότι η ASOR άρχισε να ισχύει για την Ελβετία μόλις την 1η Ιανουαρίου 1987- ότι, ως εκ τούτου, οι διατάξεις των τμημάτων II και III της ASOR σύμφωνα με το άρθρο 18 παράγραφος 4 θα έπρεπε να αρχίσουν να εφαρμόζονται για την Ελβετία από την 1η Αυγούστου  1987- ότι η Ελβετία ζήτησε τη σύμφωνη γνώμη των άλλων συμβαλλομένων μερών για να επισπευστεί η έναρξη εφαρμογής, δεδομένων των πρακτικών και οικονομικών προβλημάτων που θα παρουσίαζε για την Ελβετία η θέση σε εφαρμογή των τμημάτων II και III της ASOR στο μέσο  ακριβώς της τουριστικής περιόδου- ότι, για πρακτικούς, οικονομικούς και πολιτικούς λόγους, πρέπει να εφαρμοστεί η ASOR από την 1η Ιουνίου 1987,  ΑΠΟΦΑΣΙΖΕΙ:   Άρθρο μόνο  Η Ευρωπαϊκή Οικονομική Κοινότητα δέχεται να εφαρμοστούν μεταξύ της Κοινότητας και της Ελβετίας οι διατάξεις των τμημάτων II και III της συμφωνίας σχετικά με τις έκτακτες επιβατικές οδικές γραμμές που εκτελούνται με πούλμαν ή λεωφορεία (ASOR)  από την 1η Ιουνίου 1987.  Βρυξέλλες, 26 Μαΐου 1987.  Για το Συμβούλιο Ο Πρόεδρος L. TINDEMANS  (1) ΕΕ αριθ. C 113 της 28. 4. 1987, σ. 3.  (2) Γνώμη που διατυπώθηκε στις 15 Μαΐου 1987 (δεν έχει ακόμη δημοσιευθεί στην Επίσημη Εφημερίδα).  (3) Γνώμη που διατυπώθηκε στις 14 Μαΐου 1987 (δεν έχει ακόμη δημοσιευθεί στην Επίσημη Εφημερίδα).  (4) ΕΕ αριθ. L 230 της 5. 8. 1982, σ. 38.